open-index/open-wikipedia-markdown huggingface dataset:
阿炳

**华彦钧**（），小名**阿炳**，无锡东亭人，吴越民间音乐家、道士。渠从小接受渠拉爷个严格训练，笛子、琵琶、二胡、鼓等乐器样样精通个。约1928年，渠因为梅毒，两隻眼睛瞎脱，盖咾人家叫渠**瞎子阿炳**。渠顶有名支曲子就是《二泉映月》。

## 生平
1893年阴历七月初九（8月20号），**阿炳**生勒无锡城裏向个秦氏章庆堂。阿炳拉爷华清和（号雪梅）是无锡东亭小泗房村人，是雷尊殿个当家道士，阿炳拉娘吴氏原来是秦家门个孤孀，后首来搭华清和相好哉，有仔阿炳。秦家拿阿炳娘两個赶出去之后，华清和租屋畀吴氏蹲，拿阿炳送到东亭让本家婶婶带。阿炳到仔东亭，因为是“野毛头”，畀别個小人欺，华清和只好拿阿炳接到仔雷尊殿。吴氏后首来畀秦家门接回去，但是1986年渠生毛病故脱哉，只得廿四岁。

阿炳三岁个辰光，六十一代张天师到无锡巡视，搭阿炳取仔一隻道名“**彦钧**”。八岁个阿炳勒雷尊殿开始做道士，跟牢渠拉爷学音乐。华清和故脱以后，阿炳成仔雷尊殿个当家道士。做当家道士个收入是蛮大个，但是后首来阿炳开始吸毒、嫖娼，先是一隻眼睛因为梅毒瞎脱哉，到仔渠35个辰光（1928年左右），渠个两隻眼睛全瞎脱哉，盖咾大家叫渠“**瞎子阿炳**”。有人认为，阿炳瞎脱哉以后，就畀人“议出道门”哉，也有人认为无得箇能介个事体咾，用1950年阿炳缴纳雷尊殿税款个凭据，证明阿炳到死个辰光还有道产。

1950年夏天公，黎松寿、杨荫浏、曹安和等人用录音机录仔阿炳个六首曲子。9月25号，阿炳勒无锡牙医协会个成立大会丄演出，黎松寿讲箇是阿炳头一趟勒垃舞台丄公开演出，也是渠箇生世阿末一趟演出。

1950年12月4号，阿炳因为肺病，吐血故脱。必过，根据冬苗（本名董淼）个文章《》，作家陆文夫勒阿炳过世之后拜访阿炳个老婆董催娣，董催娣讲阿炳是自家上吊寻短见死脱个。研究者钱铁民表示，有好幾個搭阿炳认得个人，全讲渠是生痨病吐血死脱个，也有人听讲阿炳是喫鸦片或者因为梅毒死脱个，无得一個人讲阿炳是寻短见个。

## 音乐

阿炳从小跟牢渠拉爷华清和学音乐，华清和精通正一道音乐，锣鼓、笛子、笙、胡琴、三弦、鼓，样样全在行，特别是琵琶，盖咾人家叫渠“铁手琵琶”。根据阿炳个讲法，渠小个辰光，长期教过渠个人，只有渠拉爷华清和一個。渠从小欢喜小曲、小调，小辰光专门介到崇安寺街丄听人说唱小热昏搭滩簧。平时听见有让阿炳欢喜个曲子，渠就会得跟牢人家学。

1948年前後，阿炳个胡琴畀老虫咬断脱哉，阿炳觉着触霉头，就弗再演奏哉。1950年8月底，黎松寿、杨荫浏、曹安和带仔隻录音机到无锡见阿炳，两年朆演奏个阿炳练仔三日天，勒9月2号夜头演奏仔三首曲子《二泉映月》、《寒春风曲》搭《听松》，第二日夜头，渠又录仔《龙船》《昭君出塞》搭《大浪淘沙》箇三首琵琶曲。渠拉搭阿炳讲好，等到1950年寒假或者1951年暑假个辰光再来录音，但是当年12月，阿炳就吐血故脱哉。盖咾难朝听得着个阿炳个曲调，只有箇六支曲子哉。

1956年10月份，无锡人民广播电视台拿每日节目结束个“终了曲”改成功《二泉映月》。文化大革命个辰光，阿炳搭渠个音乐畀人批判，无锡地方报纸丄批判阿炳个《二泉映月》是大毒草。

## 身后

阿炳故脱以后，董催娣本来想拿渠葬勒自家个老屋江阴，因为董催娣前夫屋裏反对，后首来还是葬勒无锡西郊璨山明阳观一和山房边丄个道士坟地。文化大革命个辰光，阿炳个坟畀人平脱，墓碑畀人敲断。1979年，无锡市博物馆勒垃原来个坟地拾骨，1983年10月份，拿坟迁到锡惠公园映山湖坡丄，黄公涧边丄个“翠筠深处”牌坊前头。

1953年中国音乐家研究所搭无锡市文联畀阿炳补立金山石墓碑，当中用隶书刻“音乐家华彦钧阿炳之墓”，碑像隻琵琶，顶丄有二胡搭琵琶个浮雕，腰部有花纹，象征阿炳个艺术生涯。文化大革命结束之后，无锡画家韩可圆勒拉一隻猪棚裏向寻着阿炳个墓碑，交畀拉无锡市博物馆。难朝坟地丄“民间音乐家华彦钧（阿炳）之墓”个墓碑是音乐家杨荫浏写个，坟前有雕塑家钱绍武设计个阿炳拉胡琴个铜像。

## 家庭

阿炳讨过两个老婆。第一個老婆叫阿珠，原来是无锡一個地主拉个第三房小老婆，畀屋里赶出去哉，后歇来因为欺侮阿炳，畀阿炳也赶出门哉。阿炳第二個老婆叫董催娣，也有写成董翠娣、董彩娣个，董催娣是无锡北漍人。董催娣搭姓鍾个前夫养仔三個囡儿（裏向二女兒過繼畀拉別人家）、两個儿子。

董催娣搭前夫生个儿子一個囡儿过继畀阿炳当孙囡儿，叫华求弟（1944年生）。渠小辰光搭渠个亲娘、公公（祖母、祖父，指董催娣搭阿炳）一淘蹲过幾年，两位老人故脱之後回到江阴老屋裏，後歇來又送畀上海一份姓宋个人家。

## 作品
*《二泉映月》
*《听松》
*《寒春风曲》
*《大浪淘沙》
*《龙船》
*《昭君出塞》

## 注释


## 参考资料
西九州新干线

**西九州新干线**（），又叫**长崎新干线**，是一条连接博多站搭仔长崎站之间个新干线线路，由九州旅客铁道（JR九州）运营。全线营业里程69.6公里，实际距离66公里，是日本顶顶短个新干线。

## 名字
下头张表显示箇条线个名字同乘客实际看到个线路名字之间个关系。

## 註解
长崎站

**长崎站**（）是勒拉日本长崎县长崎市尾上町个铁路车站，九州旅客铁道（JR九州）同日本货物铁道（JR货物）一道使用箇站。箇站是长崎本线搭仔西九州新干线个终点站。
日本货物铁道

**日本货物铁道股份有限公司**（），简称**JR货物**、**JRF**，是日本国有铁道勒拉1987年4月1号被民营化解散改组之后，继承本生日本国铁个铁路事业个7间JR公司之一，勒拉日本进行全国性质个货运列车运营。
香港有线新闻

**香港有线新闻有限公司**（），香港一家电视新闻机构，勒拉有线宽频开电视有限公司旗下个免费频道HOY资讯台、HOY TV、HOY国际财经台同港铁车厢电视浪播报新闻搭仔资讯。
无线电视特别新闻报道

《**特别新闻报道**》（）是香港电视广播有限公司新闻搭资讯部做个只特别新闻报道，勒拉翡翠台搭仔明珠台播出。

2016年前，无线财经·资讯台个前身高清翡翠台也会得勒拉同一辰光转播箇只节目。
无锡地铁4号线

**无锡地铁4号线**，无锡市第四条地铁线路，2021年12月17号开通运营一期工程（刘潭站到博览中心站），全长25.4公里。

2022年4月11号，4号线二期工程初步设计获得无锡市发改委批复。

## 参考

## 外部链接
*无锡地铁官网
上海辰山植物园

**上海辰山植物园**，勒拉上海市松江区佘山镇辰山脚底下，是上海市第二只植物园，也是上海顶顶大个植物园。2007年4月22号，上海辰山植物园开工建设。2010年4月26号试开园。2011年1月24号，上海辰山植物园全面开放。上海辰山植物园南面是辰花路，西面千新公路，北面贴壁沈砖公路，占地面积207公顷，有中心展示区、植物保育区、五大洲植物区同外围缓冲区四大功能区。

## 参考

## 相关条目

* 上海植物园

## 外部链接

*
辰山（上海市）

**辰山**，勒拉上海市松江区佘山镇。伊东面是辰山塘，南面离松江城区有9.5公里，西面同天马山距离3公里，东北离西佘山2公里、离东佘山3公里。伊是浙江天目山个余脉，海拔71.4米，东西长700米，南北宽300米，占地面积17.78公顷。

## 参考
切应力

**切应力**（），又叫**剪应力**，应力个一种，定义是单位面积上所承受个力，而箇個力个方向同受力面个法线方向垂直。有公式
:
\tau_{ij} = \lim_{\Delta A_j \to 0} \frac {\Delta F_i} {\Delta A_j}


箇当中，当i弗等于j个情况，箇只\tau 就表示切应力；\Delta F_i表示i方向个剪切力；\Delta A_j 表示物事勒拉j方向个受力面积。

## 切应力[[胡克定律]]
:\tau = G\gamma

箇当中，\tau  是切应力，\gamma是材料受力以后产生个切应变（shear strain）， G 是材料个剪切模量（shear modulus）。

## 参见
*剪力
*切应变
*剪切模量

## 参考
浙医四院站

**浙医四院站**是金华轨道交通金义东线个车站，勒拉浙江省金华市义乌市福田街道商城大道春风大道路口西面，浙江大学医学院附属第四医院附近，2022年11月5号开通个。

## 参考资料

## 外部链接

*
HOY资讯台

**HOY资讯台**（），是香港免费电视新闻财经资讯频道，由有线新闻团队做个，全天候24个钟头播映。2022年11月21号早上6点钟，伊正式开播个。2023年11月1号开始，为咾同奇妙电视个频道统一品牌，节目播映个辰光台标改成功“HOY 78”。
HOY TV

**HOY TV**，前称“奇妙电视中文台”、“香港开电视”，是有线宽频开电视个频道。频道用数码高清制式放个，数字电视频道编号是77。

## 相关条目
* 香港有线电视
* 有线宽频开电视
* 永升亚洲
* 香港数码地面电视广播
HOY国际财经台

**HOY国际财经台**（，简称**HOY IBC**），老早叫“奇妙电视英文台”、“香港国际财经台”，是有线宽频开电视个频道，香港免费电视数码频道编号是76，2018年7月30号开播个，2023年11月1号拿名字改成功“HOY国际财经台”。

## 参考资料

## 外部链接
*官方网站 - HOY国际财经台  
*HOY国际财经台节目表  
*HOYIBCHOY香港国际财经台个YouTube频道 
*HOY国际财经台Facebook专页
*HOY国际财经台个Instagram账户
有线宽频开电视

**有线宽频开电视有限公司**（），老早叫**奇妙电视有限公司**（），伊个免费电视品牌叫“HOY”，是香港商营无线电视台，目前香港四家免费电视台之一，母公司是有线宽频。2016年5月31号伊正式捞着只免费电视牌照。
NHK新闻

**NHK新闻**（）指个是日本放送协会通过伊个电视、广播服务提供个新闻节目。

## 概述
现在个标识是1990年（平成2年）开始用个。NHK利用日本国内54個放送局、放送支局同报导室，日本国外31個采访据点进行报道。勒拉地震等自然灾害发生个辰光，全日本拢总有四百多個机器人照相机提供即时个画面。碰到重大灾害或者事体个辰光，伊会得一直播出，暂停现在或者后些来本该放个节目。

关于年号个使用，日本国内个新闻原则上用年号，日本以外个原则上用公历。

## 制播节目
### 日语节目
图例：※是日语英语双语播出
*NHK新闻 早安日本（NHKニュースおはよう日本）
*NHK新闻（NHKニュース）
*列岛新闻（列島ニュース）
*NHK7点新闻（NHKニュース7）※
*News Watch 9（ニュースウオッチ9）※
### 英语节目
*NHK NEWSLINE

*NEWSROOM TOKYO

## 外部链接
*NHK新聞
*NHK廣播新聞
NHK BS新闻

《**NHK BS新闻**》（），一档新闻节目，2004年11月1号开始勒拉NHK BS1播出，2022年4月4号更名成《**NHK BS新闻 World+Biz**》（）。2023年12月1号开始，因为NHK调整卫星频道个资源，由替代NHK BS1个NHK BS播出。

## 外头链接
* BSニュース
* 週刊4kふるさとだより
* 
* 
* 
*
锺会

**锺会**（225年—264年3月3号），字**士季**，生拉颍川郡。是三国辰光曹魏个大臣、将领，太傅锺繇个儿子。263年8月，伊畀晋公司马昭任命为伐蜀个大将，攻占汉中、剑阁等地。264年3月1号，伊搭蜀汉将领姜维拉成都造反。3月3号，兵败后死脱。

## 参考
*《三国志·魏书·卷28》
*《世说新语·言语篇》
NHK7点新闻

**NHK7点新闻**（，），是日本放送协会（NHK）做个一档晚间新闻节目，1993年4月5号开始，每天日本标准辰光19:00-19:30（JST）勒拉NHK综合频道双语播出，带即时字幕同英语同译；通称《****》，某些日本电视节目表浪简称伊是《**N7**》。勒拉日本境外个人好通过NHK World Premium看。

## 外部链接
* NHKニュース7
NHK新闻 早安日本

**NHK新闻 早安日本**（），日本放送协会（NHK）个一节晨间新闻节目，1993年4月5号开始播出到现在，简称《**早日**》（おは日）。

## 播出辰光
*工作日脚：5:00 - 8:00
*礼拜六：6:00 - 8:00
*礼拜天：7:00 - 7:45
*非周末个假期：7:00 - 7:30

## 相关条目
*NHK
*NHK新闻
九点看新闻

《**九点看新闻**》（，，简称NW9），是日本放送协会（NHK）做个一档新闻节目，2006年4月3号开播个，伊个前身是《**NHK九点新闻**》（NHKニュース9）。弗勒拉日本个人好通过NHK World Premium看。

## 播出时间
*工作日脚：21:00 - 22:00

## 注释

## 关联条目
*NHK
*NHK新闻

## 外部链接
*ニュースウオッチ9
列岛新闻

**列岛新闻**（），是日本NHK大阪广播电视台做个一档中午个新闻节目，2020年6月1号开播，主要轮流收录播出NHK各個地方个广播电视台（放送局）做个地方新闻，每个礼拜一到礼拜五13:05-13:55勒拉NHK综合频道搭仔NHK World Premium浪播出。
惠山古镇站

**惠山古镇站**，勒拉无锡市梁溪区古华山路龙光路路口，贴壁是惠山古镇。箇站是无锡地铁4号线个车站，是地下二层岛式站台。

## 外部链接
*惠山古镇站 站点信息详情
五一路站（常州市）

**五一路站**是常州地铁2号线个东面个终点站，勒拉中国江苏省常州市东方东路五一路路口。2021年6月28号，箇站开始正式运营。

## 参考
五一路站

**五一路站**好指：
* 五一路站（昆明市），勒拉云南省昆明市，是昆明地铁3号线浪个车站。
* 五一路站（常州市），勒拉江苏省常州市，是常州地铁2号线浪个车站。
* 五一路站（南通市），勒拉江苏省南通市，是南通轨道交通2号线浪个车站。
私铁

**私铁**，一般性又叫伊**私有铁路**、**民营铁路**，指个是由私有企业或者民营企业经营个铁路运输系统。

2022年1月8号开通个杭台高速铁路是中国大陆头一条民营资本控股个高铁PPP项目，也是中国大陆头一条运营个民营铁路同民营高速铁路。

## 参考
苏州奥体中心站

**苏州奥体中心站**是苏州轨道交通5号线个一座中间站，也是伊同苏州轨道交通6号线个换乘车站，勒拉中国江苏省苏州市苏州工业园区。箇站东南面就是苏州奥体中心。

## 车站特色
箇站站厅层个柱，用体育球门元素结合苏州传统建筑个阵列、对称，强化空间序列感。顶浪向个六面灯具也邪气有特色，高端大气。

## 参考资料
丰平川

**丰平川**（）是一条经过日本北海道札幌市个河浜，是石狩川个一条支流。丰平川长72.5公里、流域面积859平方公里，横穿札幌市市中心，对札幌来讲是顶顶重要个河浜。

## 地名个由来
丰平川个名字，来自北海道原住民阿伊努族讲个阿伊努语，“tuy-pira”或者“tuye-pira”，意思是“坍塌个悬崖”。

必过，箇条河浜本生勒拉阿伊努语里向叫“sat-poro-pet/”，也就是“札幌”个意思。

## 参考

*豐平川水壩統合管理事務所（石狩川開發建設部）
*札幌市建設局土木部
*豐平川鮭魚博物館官方網頁
揩布

**揩布**，一块清洁用个布，用来揩脱物事浪个液体或者埲塵，通常是块毛巾一类个纺织品，也有用旧衣裳咾啥个。揩檯子个叫**揩台布**，揩脚踏车个有叫**回丝**个。
白鹤镇（上海市）

**白鹤镇**，是上海市青浦区一個镇。白鹤镇个特色是草莓，是国内一個主要个草莓产区，有“中国草莓之乡”个讲法。

## 行政区划
白鹤镇下头个居委会搭村委会有：

第一居委会、第二居委会、赵屯居委会、新江社区居委会、白虬江社区居委会、辰龙社区居委会（筹）

白鹤村村委会、沈联村村委会、鹤联村村委会、青龙村村委会、塘湾村村委会、胜新村村委会、朱浦村村委会、金项村村委会、新江村村委会、王泾村村委会、杜村村村委会、响新村村委会、五里村村委会、万狮村村委会、梅桥村村委会、曙光村村委会、红旗村村委会、南巷村村委会、江南村村委会、太平村村委会、赵屯村村委会

另外，白鹤镇勒垃江苏省昆山市花桥镇有一块飞地——丽水名邸小区，第个小区是上海绿地集团开发个，嵌垃归昆山市个花桥绿地国际家园A区里向，实际丄向是同一个小区，但是分别归上海、江苏管。

## 参考资料
练塘镇

**练塘镇**，是中华人民共和国上海市青浦区一個镇，出名个是茭白。

练塘镇浪有古镇，练塘镇走出来个有名个人有陈云。
博览中心站（无锡市）

**博览中心站**，勒拉江苏省无锡市滨湖区贡湖大道震泽路路口，西北面是无锡太湖国际博览中心。箇站是无锡地铁4号线目前个终点站，2021年12月17号跟4号线一期一道开通，是地下二层岛式站台。
大剧院站（无锡市）

**大剧院站**，勒拉江苏省无锡市滨湖区金石路万顺道十字路口北面，北面是无锡大剧院。2021年12月17号，车站搭4号线一期一道启用个。

## 参考
蠡湖

**蠡湖**，又叫**五里湖**、漆湖、小五湖，勒拉中国江苏省无锡市区西南面，长唻赛过只葫芦，是太湖伸进无锡个一座内湖，水域面积8.6平方公里，伊东南面么有长广溪拿伊联到太湖。

蠡湖中间横拉一座300多米长个宝界桥，是无锡著名实业家荣宗敬、荣德生捐建个，伊拿蠡湖切成东蠡湖搭仔西蠡湖。

## 外部链接
*蠡湖地区规划建设网
博览中心站

**博览中心站**好指：
* 博览中心站（杭州市），勒拉浙江省杭州市萧山区，贴壁个是杭州国际博览中心，是杭州地铁6号线个车站。
* 博览中心站（青岛市），勒拉山东省青岛市崂山区，是青岛地铁11号线个车站。
* 博览中心站（芜湖市），勒拉安徽省芜湖市弋江区，是芜湖轨道交通1号线个车站。
* 博览中心站（无锡市），勒拉江苏省无锡市滨湖区，西北面是无锡太湖国际博览中心，是无锡地铁4号线个车站。
* 博览中心站（郑州市），勒拉河南省郑州市金水区，贴壁个是中原国际博览中心，是郑州地铁3号线个车站。
NHK新闻（电视节目）

**《NHK新闻》**（日语：NHKニュース，英语：NHK NEWS）是日本放送协会（NHK）个新闻节目，也是日本现在还放个电视节目里向历史顶顶长个一只，1953年个辰光跟咾NHK电视节目一道开播个。伊有统一个开场画面，通常只有5-15分钟，也有个辰光有一個多钟头长。

## 参见
*NHK7点新闻（原19:00《NHK新闻》）
*NHK新闻 早安日本
*News Watch 9
NHK广播电视中心

**NHK广播电视中心**（，），中文简称是**NHK广电中心**，是日本广播协会（NHK）个总部所在地，垃拉东京都涩谷区个神南，附近是国立代代木竞技场搭仔代代木公园。箇只建筑1964年开始用个，1973年开始变成功NHK总部，NHK大部分节目侪勒拉箇埭做个。

## 参考

## 外部链接

* NHK首都圈放送中心
* NHK音樂廳
NHK大阪放送局

**NHK大阪放送局**（），又叫**NHK大阪广播电视台**，是日本广播协会（NHK）个地方广播电视台（放送局）之一，垃拉日本大阪府大阪市中央区大手前四丁目1番20号大阪放送会馆。伊1925年2月28号成立个，同东京局、名古屋局一道是NHK创立个辰光就开个三只广播电台（放送局）。伊个广播服务是1925年6月1号开始个，电视服务是1954年3月1号开始个。假使讲NHK广播电视中心因灾害或者事故等原因呒办法放节目个辰光，NHK大阪会得替东京NHK广播电视中心放电视节目。

## 外部链接
* NHK大阪放送局
漢姓

**漢姓**指“汉族姓氏”或其他民族仿照漢姓取个「漢風姓氏」。

漢姓大部份是一隻汉字，也有少部份个姓有多個字个，叫複姓。漢人傳統个姓名裏向有得姓、氏、名、字、号咾啥，但弗過現代一般就只有姓名爻。

## 姓氏
古代姓搭氏是兩樣个，先有姓再有氏，姓是母系个末，氏是父系个。

周朝前頭末，贵族除脫仔有姓，还有國名、官位作爲氏。通常說話貴族赐封着土地咾會得立氏。

在扗夏商周三個朝代，男子称氏末，女子称姓个。氏用来区别贵咾贱，贵族有名有氏，贫民有名嘸氏。姓末用来区别婚姻个，同一個姓个弗好通婚。

春秋战国个辰光，宗法制度崩脫，姓氏制度也跟牢着变革；箇個辰光开始，氏转变成功姓。战国以后，平民也有姓爻，所以「百姓」成为民众个通称。 

秦汉以后末，姓与氏合併爻，叫「姓」咾「姓氏」。姓氏与名一道組成功一個儂个姓名。

## 漢姓个起源
按照史家个研究，**姓**扗五六千年前頭个母系社会起源个，沿用部落个名称咾部落首领个名字。爲之上古八大姓全是從「女」字偏旁，譬如姒、姬、嬴、姜、姚咾啥。姓个用場末主要是爲着便當分辨部落裏向弗同氏族个后生，方便彼此通婚。

氏个出现講是扗传说裏向个黄帝时代就有爻，扗信史裏向末要從周朝開始哉。周朝初期，周王大规模分封诸侯，末以後箇星诸侯国个後人就拿国名作爲氏。诸侯又分封領地畀官员，箇星官员个后裔就拿封地作爲氏。

## 姓氏个使用咾演变

### 汉姓个羅馬字轉換
汉人從郑和下西洋以来，几百年个移民历史有爻。箇星明朝移民个后裔咾清末民初个南部汉族移民在扗海外地区，特別是东南亚地区，全沿用着汉姓。箇星汉姓到着东南亚地区，因为行政个需要，定要用罗马字母拼写个。箇末当时因为北方话扗南方汉族裏丄弗算普及，也嘸沒标准个普通话读音，所以用罗马字母拼汉姓个辰光，通常全是按自家祖籍地个閑話拼写个。譬方講，东南亚頂常见个两隻汉姓「陈」搭「林」用个是闽南语个“Tan”搭“Lim”。要是姓氏持有者个祖籍地講个是粤语，上頭两隻姓氏个拼写會是“Chan”搭“Lam”。箇種用南方汉语語言拼写个姓氏扗东南亚地区一直用到着今朝。扗官話拼音普及之前，东南亚華人个整个名字全是用南方漢語拼寫个。譬如“陈国强”寔隻名字个闽南语拼写是“Tan Kok Keong”。近瑲世，因为官話个強勢搭仔漢語拼音普及，有星人擔名字个拼音改成功漢語拼音，但弗過姓氏拼音仍然保留南方漢語。“陈国强”箇个名字个闽南语-普通话混合拼写方式是“Tan Guoqiang”。

在扗香港搭澳門，名字主要是用粵語音譯个，香港政府使用港府拼音來確定人名地名个拼寫，箇套拼寫是基于标准罗马字个，搭粵語邮政式拼音交關像。澳門个拼寫基本搭香港一樣个，一星拼寫改成功葡萄牙語个習慣，譬方用V代替W。

在扗中國內地，現在使用漢語拼音拼寫人名。在扗臺灣，漢名有多種拼音習慣，主要是沿用威妥瑪拼音，也有混合通用拼音、國語羅馬字、漢語拼音个，另外也有使用臺語等其他語言拼寫个，如萧美琴佢个姓用个是威妥瑪拼音个Hsiao，名用个是臺羅拼音个Bi-khim。

### 吳語姓氏个羅馬字拼寫
用吳語發音來拼寫姓氏有歷史爻，老法頭裏在扗明代，徐光啓就擔自家个名字寫成工 Paul Zi，徐家匯也從佢得名个。

自上海開埠搭浙江沿海通航以來，外國生意人咾外國傳教士就開始用羅馬字母拼寫吳語爻。其中以上海话教会罗马字搭台州话罗马字爲突出。有弗少吳越人也用扗居吳語發音來拼寫名詞。中华民国外交家顾维钧个外文名就寫个是 Vi Kyuin Koo. 蘇州存養書院創辦人曹子實擔名字个部分寫成功 Tsao Tz-zeh，名个部分是吳語。還有前香港特首董建華 Tung Chee-Hwa 、天主教香港教区荣休主教陳日君 Zen Ze-kiun、祖籍上海个华裔美籍物理学家徐一鸿 Anthony Zee 也是用吳語發音拼寫佢拉个名字个。

中華人民共和國推廣普通話搭仔推行漢語拼音以後，所有个儂全只好用漢語拼音作爲正式个外文名。但弗過近些年，有星吳越人扗居爭取使用吳語拼寫姓名个權利。

下底是一份好參考个常見姓氏拼寫表：

## 参考
西善桥站（南京地铁）

**西善桥站**是南京地铁7号线搭仔S2号线个终点站搭仔换乘站，勒拉宁芜公路岱山中路跨线桥路口箇𡍲。

## 历史
* 2019年9月份，7号线西善桥站一期基坑开挖节点验收通过。
* 2022年12月21号，宁马城际西善桥站头一块顶板顺利浇筑。
*2023年12月28号，箇站跟咾南京地铁7号线南段一道开通。

## 参考资料
双垅站

**双垅站**是南京地铁S3号线个一座高架二层岛式车站，勒拉规划个林河路北面，叫箇個名字是因为伊靠近双垅村。2017年12月6号，箇站同S3号线一道开通使用。

## 周边
根据江北新区官方个规划，未来**双垅站**附近会得打造江北高新区科技创新及商务服务区核心，造一座大型商业购物综合体。
* 新村
* 汪家洲

## 参考
NHK World Premium

**NHK World Premium**（）是日本广播协会（NHK）使用日语搭仔英语进行国际广播个付费电视综合频道，勒拉台湾叫“**NHK亚洲台**”勒拉亚太地区个中文名叫“**NHK世界台**”，勒拉中国大陆叫“**NHK世界收费电视频道**”。伊是NHK World-Japan个同系列频道，主要放个是NHK精选（Premium）个新闻、资讯、综合节目、电视剧、音乐、体育、儿童节目。除开放新闻个辰光，别个辰光通通是锁码播放个。
## 相关条目
*NHK日本国际传媒
*TV Japan
*JSTV
網約差頭

**網絡丄向預約个差頭**（），簡稱**網約差頭**，也好叫**網約車**，是中华人民共和国政府出臺个搭介差頭个管理辦法裏向規定个一種差頭。佢个定義是「擔互聯網技術作底子建个服務平臺，統合供需信息，用符合條件个車子咾司務，提供定點个預約差頭服務，箇然个經營活動」。在扗中國大陸，快車、專車、拼車咾啥全是網約差頭个形式，順風車（）么，扗法律高頭講弗算是網約差頭个。

## 参考文献
銀河鐵道之夜

**《銀河鐵道之夜》**（）是日本作家宮澤賢治扗1934年出版个童話，交關有名氣。也有人當佢小說。箇部作品是佢个代表作品。

箇隻作品寫扗約莫1927年个，在扗1934年列進文圃堂出版个《宫泽贤治作品集》裏丄第三卷，乃末正式發表。實際丄頭，整本書仍然扗居草稿階段，現辰光有得4个版本，壓末隻名氣頂頂大。弗同个版本互相兩樣蠻大个，學者扗箇個事幹丄衆說紛紜。但弗過作品裏丄个獨特描寫滿溢是唯美幻想个色彩，箇咾原舊畀扗交關人中意。

《銀河鐵道之夜》在扗1985年改編成功同一隻名字个動畫片，也有得交關藝術家長世來按照居部小說創作邪氣多个作品。
柳营新村

**柳营新村**是中国上海市静安区一個小区，勒拉闸北公园南面、共和新路洛川东路老沪太路个五岔路口东南面。小区约10公顷，建筑面积12.7万平方米，名字来自边浪个柳营路搭仔老底子个柳营桥。柳营新村1958年便开始造哉，拢总有3到6层砖木结构、混合结构楼房113幢。

## 参考
虹镇老街

**虹镇老街**是中国上海市虹口区东北一块地方，勒拉新港路、东沙虹港路、临平路、虹镇老街四条路圈起来个地方，占地面积约90万平方米，名字来自箇条长700米个同名道路“**虹镇老街**”。虹镇老街曾经是上海市区顶顶大个棚户区。2019年2月份，虹镇老街旧区改造完成，原先憕拉棚户区个居民侪搬到别个地方去。现在，虹镇老街有国际级综合性社区**瑞虹新城**搭仔55万平方米个商业综合体**瑞虹天地**。

## 同名个路
虹镇老街箇条马路长700米，清朝初年出现个。1958年，跟马路贴壁个一条河浜填埋脱，拓宽虹镇老街。

## 历史
虹镇老街箇块地方勒拉元朝以前是虬江，後些来慢慢交淤成沙洲。清朝，箇埭叫虹安镇。20世纪初，箇埭叫闸北虹镇，20世纪20年代出現虹镇、虹镇北街、虹镇老街等叫法。

1945年到1950年，交交关关江浙移民搬到虹镇老街，用稻草泥咾啥个搭棚户，形成功大规模个棚户区，有超过1.38万户人家曾住拉箇埭。1953年秋天，飞虹路大火，烧脱1000余间棚户，重建个辰光造仔砖木结构个房子。20世纪70年代，虹镇老街接通自来水管。

1995年10月开始，虹口区政府同瑞安房地产公司一道对虹镇老街进行旧区改造，陆续建出瑞虹新城1-7期。1998年，新造好个瑞虹新城开始交付。2012年，计划增加一個叫**瑞虹天地**个商业综合体。2015年搭仔2017年，瑞虹天地里向陆续开张以亲自体验为主个“星星堂”搭仔音乐娱乐为主个“月亮湾”等商业中心。2018年8月9号，虹镇老街阿末只棚户区虹口区122街坊成功征收。2019年2月28号，虹镇老街7号地块A块阿末1证居民自行搬家交房，虹镇老街地区旧改彻底完成。2021年9月19号，商业设施**瑞虹天地太阳宫**开张。

## 参考
蕃瓜弄

**蕃瓜弄**，又叫**蕃瓜弄小区**，勒拉中国上海市静安区天目西路街道吴淞江北岸上海火车站东南面个小区，西、南、东面分别是大统路、天目中路搭仔共和新路。蕃瓜弄个名字是从老早居民勒拉箇埭种个植物蕃瓜来个。

1961年，上海當局决定拿蕃瓜弄改造成工人新村，箇是上海第一只棚户区改造项目。2023年11月12号，蕃瓜弄小区旧房“拆落地”改建项目开工。蕃瓜弄小区旧房改建项目占地面积近2.6万平方米，总建筑面积超过12万平方米，项目总投资近13.6亿元。

## 参考
燕子矶站

**燕子矶站**是南京地铁1号线一座车站，勒拉江苏省南京市栖霞区燕子矶街道和燕路太新路路口。2022年12月28号，燕子矶站正式开通使用个。

## 参考资料
天目西路街道

**天目西路街道**是中国上海市静安区一個街道，勒拉原先个闸北区西南部，苏州河北岸，面积有1.94平方公里。居民1.60万户，户籍人口4.95万人（2008年）。街道里向有铁路上海站，不夜城商业区、不夜城绿地也勒拉天目西路街道里向。
滁州政务中心站

**滁州政务中心站**，是滁宁城际铁路一座地下岛式车站，勒拉中国安徽省滁州市南谯区龙蟠大道南谯路路口。2023年6月28号，箇站跟滁宁城际铁路一道开通个。

## 参考
二万户工人住宅

**二万户工人住宅**，一般性叫伊**两万户**，是1950年代上海造个工人房子，由国家投资，拢总用脱5821万元人民币，造仔1052幢，建筑面积552671平方米，每户平均27.675平方米，分布拉沪东、沪西、沪南工业区附近个9只基地里向，造出凤城、鞍山、日晖、玉田、志丹等9個工人新村，10万户职工家庭搬进新房子。

## 历史
### 背景
中华人民共和国刚刚建国个辰光，上海工人个居住条件邪气推板，弗少住拉棚户区里向，产业工人住房困难。故咾1952年4月11号，上海市人民政府市长办公会议决定当年造“二万户”工人住宅，按照苏联集体农庄个理念进行设计。8月15号，上海市人民政府、华东军政委员会建筑工业部搭仔市总工会召开二万户工人住宅建筑工程开工庆祝大会，伊個辰光个上海市副市长方毅等市领导同上海各界5000多名代表出席大会。

### 建造情况
1953年，勒拉沪西、沪东、沪南个工厂区附近造起一批工人新村，夯吧啷当2000個单元，每只单元好住10户人家，一共二万套住房，解决10万工人个居住困难问题。两万户个建设也开启上海建设工人新村个时代，箇种叫“老公房”个小区影响两三代上海人。

### 房屋分配
“两万户”新村首先分配畀工业企业，再来勒企业里向分配畀具体职工。两万户大部分侪分配畀中央国企哉，挺下来个多数分畀地方国企。具体到個人，主要是劳动模范同工人领导拿到新房子，而且总数一句两万户还是弗够多，一般工人房子分唻少。

## 房子现状
经过几十年个发展，二万户住宅已经破透破透，十户人家公用厕所间搭仔灶披间个集体式居住环境也弗再适合现代城市居民个居住需求。1979年，上海市房地产管理局开始勒拉二万户本生个二层楼浪加造三层楼，分层设置厕所间搭仔灶披间，扩大居住面积。1985年代开始，政府对超过30年历史个二万户住宅进行煤卫独用改造搭仔动迁拆除工程，到21世纪初，杨浦区大部分二万户住宅侪畀拆脱。2016年，上海阿末一片两万户小区-杨浦区长白街道228街坊200多户居民动迁，拿箇12幢两万户房子保留下来，做城市更新试点项目。

## 参考
工人新村

**工人新村**是中华人民共和国建国以后到1990年代对上海新造个产业工人小区个一种叫法。工人新村个房子主要是国家搭仔单位负责分配个，主管部门是房管局（所）。新村里向个房子主要是4到6层楼高个砖混建筑。上海头一批工人新村参照苏联集体农庄个结构造个，共用厕所间搭仔灶披间。

上海个工人新村建设主要集中拉建国初期（1952-1954）搭仔一五末期到大跃进初期（1956-1958）。建国初期，上海工人新村主要造拉沪东（杨浦）、沪西（普陀）、沪南地区。到1958年底，上海市先后勒拉普陀、杨浦、虹口、徐汇、长宁、闸北等地方造仔34個住宅建设基地，造仔约468万平方米个房子，超过200個大小新村，近60万职工家庭搬进新村个老公房里向。

20世纪90年代末，因为商品房取代福利分房，上海新造个小区弗再叫工人新村。

## 参见
*两万户

## 参考
长宁

**长宁**好指：
* 长宁区，中华人民共和国上海市个区
* 长宁县，中华人民共和国四川省宜宾市个县
NEWS WEB

‘**NEWS WEB**’（）是2013年4月1号到2016年4月勒垃日本放送协会NHK综合频道放个只有观众参加个新闻节目，日本辰光礼拜一道礼拜五个23:30 - 24:00放个。节目每期会得邀请晓得网络世界动态个嘉宾，勒垃节目里向介绍观众通过Twitter留个言话。

## 外部链接
* NHK NEWS WEB*
NHK BS

**NHK BS**（）是日本广播协会从2023年12月1号开始放个卫星电视频道，伊替代2011年4月1号开始放个NHK BS1搭仔NHK BS Premium。

## 参考资料

## 外部链接
*NHK BS放送｜NHK
2024年金门渔船翻脱事件

**2024年金门渔船翻脱事件**，指个是2024年2月14号下半天一点多，一艘从中华人民共和国猫进中华民国福建省金门县海域捕鱼个呒没名字呒没注册个快艇，畀中华民国海巡署第九海巡队查。结果箇艘快艇拒绝检查，逃个辰光翻脱，4家头落拉海里向，当中2個人呒没抢救转来。金门地检署初步认定死脱个两家头侪是𩑦杀个，必过案发个过程还需要继续调查。

## 调查
事故原因方面，20号前，台灣海巡署一直勒拉将是箇艘快艇拒绝检查「蛇行」不当心翻脱个，呒没讲到撞咾啥个

地检署检查相关个海巡队巡防艇，发现伊呒没安装固定个摄影器材。海巡队亦向检方表示，事发个辰光並呒没录像个纪录。2月20号，地检署跟媒体表示，海巡队方面同伊讲个是：因为追个辰光邪气短，侪开唻邪气快，海巡队还来弗及掏出器材录像就撞拉一道多𡍲，快艇就翻脱哉。紧跟咾，海巡署发仔篇新闻稿，证实勒拉高速追逐个情况下头，两艘船确实有过多趟接触。

2月21号，活下来个船员接受大陆方面采访，讲船是畀海巡署撞翻个，表示邪气生气。夜到头，海巡署对伊讲个提出四点声明，讲会得“将全案交由司法机关调查，目的就是希望将全案事实，忠实呈现家属与社会大众前”。

2月22号，海巡署又公布无线电录音，指出是大陆箇艘快艇拒绝停船，大转弯以后亲拉海巡署船个右前方，翻脱拉个，必过录音内容弗全，畀人质疑。

## 后续
2月19号下半天，金门个“初日号”游艇勒拉经过金门县大二胆海域、五通水道附近个辰光，碰着福建海警局，伊拉登船临时检查仔约莫30分钟。海巡署连忙派巡逻艇到现场，同箇艘游艇一道回转到金门个码头。必过国民党立委陈玉珍勒拉立法院表示，伊同海巡署发现初日号跑出限制水域“超过半海里”哉，伊呼吁渔民搭仔观光船勒拉本国水域里向开，弗要出去瞎跑。

2月20号下半天，国民党立委王鸿薇勒拉脸书浪爆料，讲中国大陆个海监船8029开进金门个禁限制水域来哉，批评海委会、海巡网站缩拉后头。海巡署回应证实确实有箇桩事体，派出3556艇，用无线电搭仔艇外广播器告诫，伴航驱离。21号，伊又讲马祖海域有2艘中国大陆海警船跑进禁限制水域来哉，海巡署表示箇些船侪勒拉限制水域外头，一切正常。

## 参考
NHK BS Premium 4K

**NHK BS Premium 4K**（）是日本广播协会从2023年12月1号开始放个一個卫星电视频道。伊是2011年4月1号开始放个NHK BS Premium搭仔2018年12月1号开始放个NHK BS4K合併出来个。频道个标志颜色还是BS Premium个紫颜色。

## 参考资料

## 外部链接
*NHK BS放送｜NHK
网站镜像

**网站镜像**（、）又叫**镜像网站**、**镜像站**，指个是对网站内容个拷贝。箇种网站通常跟原先个网站个URL弗一样，但是拷贝出相同或者讲是大差弗差个内容。镜像本来指个是光学里像物事勒拉镜面当中成个像；引申到计算机网络浪，镜像通常用来表示为相同个信息内容提供弗同个源，提供一种可靠个网络连接。

## 参考
拷贝

**拷贝**（），又叫**复制**，指个是拿某個物事通过某种方式做成相同个一份或者多份个做法。
永升

**永升（亚洲）有限公司**（简称**永升**或**永升亚洲**；）是香港一家曾申请过免费电视牌照个公司，2015年1月9号由远东发展主席邱达昌成立个，2015年4月15号向通讯事务管理局递交免费电视牌照申请，但勒拉2017年9月份成功入伙有线宽频以后撤销伊个牌照申请。
香港有线电视

**香港有线电视**（前称**九仓有线电视**，），是一间香港已结束营运个付费电视，1993年10月31号开始放个，2023年6月1号伊个付费电视频道停播。

## 相关条目
* 有线宽频
* 奇妙电视有限公司
** HOY TV
** HOY国际财经台
** HOY资讯台
无线新闻

**无线新闻**（），是香港电视广播有限公司（无线电视）新闻搭资讯部做个新闻节目统一品牌。无线电视新闻部勒拉电视广播城个新闻搭仔停车场大楼，勒拉尖沙咀星光行、湾仔电讯大厦、立法会综合大楼会议厅同香港交易所个交易大侪堂设有直播室或新闻中心，主要做粤语新闻，还有做英语个搭仔普通言话个新闻。

## 外部链接
* 无线新闻网站新闻稿
奈良沙绪理

**奈良沙绪理**（），日本演员，生拉静冈县。2002年4月7号伊个经纪人公司解散脱，伊也宣布引退。

## 参考资料

## 外部链接
* 奈良　沙绪理 - 公式プロフィール
* さおりんご - Saori Nara Unofficial Page
大井川

**大井川**（）为日本个一条河浜，只流经静冈县，从静冈县个间之岳开始，流到静冈县个骏河湾，全场168公里，流域面积1,280平方公里。

## 外部链接

*国土交通省静岡河川事務所
NHK数字卫星高清频道

**NHK数字卫星高清频道**（，缩写：BShi），为日本放送协会（NHK）一只已经关脱个高清电视频道，2000年12月1号开播个，2011年3月31号停播，同年4月1号畀新开播个NHK BS Premium频道取代。
小樱沙树

**小樱沙树**（，），日本个AV女优，生拉岩手县。兴趣是料理。

## 外部链接
* 小樱沙树简介（t-powers）
* Sky High Ent. 女优介绍 小樱沙树
青枫公园站

**青枫公园站**是一座勒拉中国江苏省常州市个地铁站，是常州地铁2号线个地铁站，勒拉星港路茶花路路口。2021年6月28号，本站正式运营。

## 参考
空铁宝山示范线

**空铁宝山示范线**，又叫**宝山空铁**，是上海市宝山区顾村工业园区里向一条勒拉造个悬挂式单轨。箇条线路由羿鹏轨交公司推动建设，弗属于上海轨道交通体系，宝山区希望借伊来推动建设悬挂式单轨线网。

原定计划里向个一期会得沿宝山区富联一路造约450米个轨道，勒拉富联一路富新路、富联一路富长路两只路口附近分别设2只车站。未来会得延伸到富新路友谊西路，全长940米。线路个设计最高时速为50km/h，最小转弯半径30米，一期工程设两座车站车站，一座维保基地（也就是羿鹏轨道交通公司厂房），好采用1~4节车厢进行灵活编组。箇只系统采用GoA4无人驾驶，实现24小时运营。线路2022年8月3号开工。宝山区计划从箇条线路扩展到长约100公里个悬挂式单轨线路网。

2023年5月份，宝山区宣布空铁首期400m轨道搭仔车站已经“基本建成”。2023年9月份，线路开始调试。

## 参考
园崎未惠

**园崎未惠**（，1973年2月7号—），生拉东京，是日本平成、令和辰光个声优搭歌手。渠拉1998年担任动画声优，是Remax个所属成员。

## 参考
*公式プロフィール
*園崎未恵のゆらゆら金魚
*園崎未恵 応援サイトFutureEyes
克帝•洒克号

**克帝•洒克号**（），也有写成功**卡蒂萨克号**个，是一艘大英飞剪式扯篷船（）。1869年在拉苏格兰由Jock Willis造船厂造成功，是着末一批运送茶叶个飞剪式扯篷船，速度也是顶级个。隻名头是从苏格兰语来个，“短衬衫”个意思。苏格兰诗人罗勃脱•勃恩司1791年发表个一首诗（**'）里向一个[[魔女]]个[[绰号]]就是迭个**'。
香港有线体育

**香港有线体育**，全称**香港有线体育有限公司**（），是家2006年1月3号成立个公司，是香港有线电视重组出来个一只负责营运体育平台个公司。

## 外部链接
* 香港有線電視 
* 香港有線電視
上越新干线

**上越新干线**（）是一条连接大宫站搭仔新潟站之间个新干线路线，1982年（昭和58年）开通，一开始是日本国铁经营个，后些来由JR东日本接手。

## 外部链接
* JR東日本（新幹線）
* ときエクスプレス（私人网站）
北陆新干线

**北陆新干线**（），是一条经上信越、北陆地方，计划拿东京都同大阪市连拉一道个高速铁路线路（新干线），箇当中，群马县个高崎到长野县个长野站会得叫伊长野新干线。

2024年3月16号，北陆新干线通到敦贺站哉。敦贺到京都箇段路勒拉2016年底个辰光敲定路线，结果因为钞票个问题，预定到2031年才动工。京都到大阪段更加嘞，路线还呒没敲定哉。

高崎站往东个场化，所有列车侪经由上越新干线、东北新干线直通到东京站。

## 参考
北海道新干线

**北海道新干线**（），日本一条新干线，拿北海道搭仔本州北部个路线。2016年3月26号，北海道新干线开通，由JR北海道运营。

截至2024年2月28号，只有新青森站经青函隧道到新函馆北斗站箇段开拉，新函馆北斗站到札幌站箇段还勒拉造。因为多数列车好进JR东日本个东北新干线贯通运营，故咾经常性叫伊拉“东北·北海道新干线”。
阪急电铁

**阪急电铁股份有限公司**（），简称**阪急电铁**或者**阪急**（、**Hankyu**），日本一家主要勒拉近畿地方个民营铁路公司，联络大阪梅田、神户、宝冢、京都。1907年10月19号，阪急电铁个前身箕面有马电气轨道股份有限公司（）成立。1910年3月10号，伊头一条线路开始运行。

阪急个所有线路侪用个是轨距1435mm个标准轨搭仔1500伏特直流电架空线。

## 外部链接

* 阪急電鐵｜阪急電車情報
* 阪急電鐵株式會社 會社情報
山形新干线

**山形新干线**（）是日本一条新干线路线，是条迷你新干线，全长148.6公里，跟山形线共用路段。1992年（平成4年）7月1号，山形新干线开通，1999年（平成11年）12月4号个辰光延伸到新庄，由JR东日本运营。
秋田新干线

**秋田新干线**（）是一条联络盛冈站搭仔秋田站个新干线路线，是条迷你新干线，全长127.3公里，当中盛冈到大曲箇段同田泽湖线共用路线，大曲到秋田箇段同奥羽本线共用路线。1997年（平成9年）3月22号，秋田新干线正式开通，由JR东日本运营。
吴怡萱

**吴怡萱**（1989年8月17号—），渠生拉台湾台北县，是中华民国个政治人物、记者搭台湾民众党个成员。渠拉2022年代表民众党竞选台北市议会个议员，后落选。2022年12月，渠担任台北市议会民众党党团个副主任。2024年2月，畀党主席柯文哲任命为新闻部主任。

## 参考
日野雫

**日野雫**（日语：ひの しずく，），日本前AV女优，生拉日本个冲绳县，2005年出道个萝莉风格个女优。

## 外部链接
*Sky High Ent. 女优介绍 日野雫
迷你新干线

**迷你新干线**（），日本一种高速铁路规格，利用本生在来线个1067毫米窄轨路线，拓宽成1435毫米个标准轨路线，勒拉高头跑跟新干线轨距一样个列车个铁路系统。

箇种方法造出来个铁路，虽然名字浪带“新干线”三個字，必过伊是按照在来线个法规管理个。除脱需要改造个隧道搭仔电气设备，基本沿用原先个在来线系统。迷你新干线虽然解决新干线同在来线个贯通运营个问题，但是因为在来线个站台规格、路线标准、隧道净空等标准较低，故咾要专门设计小一圈个新干线列车。同样个道理，迷你新干线路段浪还是有铁路道口个，而弗像新干线伊嫩介全封闭式个；部分路段只有单线铁路，需要勒拉车站或者信号场停车进行列车个交会。；车速会得受到大幅度个限制，降到130公里/小时，跟在来线个列车速度一样。
1998年

## 大事记
*8月31号，马来西亚吉隆坡市中心双峰塔造好，楼高452米，拢总地上88层，是20世纪最高个摩天楼。
唐闸公园站

**唐闸公园站**是南通轨道交通1号线个地下岛式车站，勒拉中国江苏省南通市崇川区长泰路幸余路路口，沿长泰路设置，是西北-东南走向。附近有南通唐闸公园。箇站是2022年11月10号开通个。

## 参考
辻沙耶香

**辻沙耶香**（，）是日本个AV女优，生拉埼玉县，2008年出道个，2009年个辰光艺名改成功箇只名字。
## 外部链接
*辻沙耶香官方网志
*ティーパワーズ.TV  - 所属事务所
材料力学

**材料力学**主要研究材料勒拉各种力搭仔力矩作用下头所产生个应力应变，搭仔刚度、强度、稳定性个问题，研究对象主要是棒头样子个材料，譬如杆、梁、轴等。

箇门课通常是机械工程、土木工程、建筑工程等专业个大学生必须修读个课，通常勒拉修读材料力学前要求先修读工程力学。
周家桥

**周家桥**，勒拉今朝古北路长宁路路口附近，是老底子跨原先法华泾个一座桥。伊叫箇個名字是为咾去纪念原松江府知府周中𬭎个周太仆祠，勒拉河边埭造个桥。1958年,箇段河浜填没脱，周家桥木桥拆脱。

## 参见
* 周家桥街道

## 参考
2024年南京雨花台区火灾

2024年2月23号凌晨4点39分，中华人民共和国江苏省南京市雨花台区西善桥街道明义社区明尚西苑6栋2单元失火哉，死脱15個人，44人送去医院治疗哉。

南京市消防救援支队队长表示，初步分析发现箇趟失火个原因是明尚西苑6栋建筑地面架空层个电瓶车存放处失火。

江苏省消防救援总队高级工程师周广连分析，因为架空层直接连接天井，赛过根烟囱，形成“烟囱效应”，火势咾快就烧上去哉；一星业主勒拉天井堆个物事烧起来，引发室内个火灾；建筑里向个常闭式防火门弗能有效个拦脱烟，导致火同烟通过架空层直接返进楼梯间。

## 参考
兰科湖

**兰科湖**（）勒拉智利南部湖大区个兰科省，面积410平方公里，海拔高度70米，平均水深150米，最大水深199米，是鳟鱼搭仔鲑鱼个栖息地。湖里向还有25座岛，必过只有4座岛浪有人憕。

2024年2月6号，智利前总统塞瓦斯蒂安·皮涅拉个直升飞机落进兰科湖，伊人淹死勒迭头。
六合区

**六合区**是中华人民共和国江苏省南京市一個市辖区，勒拉南京市顶顶北面、勒拉江北，是雨花石发现个地方搭仔主要产地。2002年4月份，六合县同老底子从六合县拆分出去个大厂区合併成立六合区。区政府勒拉雄州街道雄州南路268号。

## 外部链接
*
雨花石

**雨花石**，一种天然个玛瑙，也叫文石、观赏石、幸运石。雨花石经过原生形成、次生搬运搭仔沉积砾石层箇三只复杂漫长个阶段再形成个。雨花石一般性畀人认为是雨花台地区个石头，但实际浪向主要是江苏省南京市六合区搭仔仪征市月塘一带产出个石头，是当地开采砂矿个附产品，故咾有“一吨黄沙四两石”个讲法。
亚伦·布什内尔自焚事件

2024年2月25号，25岁个美国空军军人**亚伦·布什内尔**（Aaron Bushnell）勒拉华盛顿特区以色列大使馆外头自焚。布什内尔拿伊个自焚做法归结于美国勒拉以色列-哈马斯战争里向对以色列个一贯支持，讲伊覅再做种族灭绝个帮凶。

布什内尔勒拉Twitch上网络直播自家拿自家烧脱个过程，勒拉火里向反复高喊“解放巴勒斯坦”。伊自焚以后被送去当地一家医院抢救，呒没救回来。

布什内尔并弗是头一位为抗议2023年加沙人道危机而自焚个美国人，但是是头一位自焚个美国现役军人。

## 参考
上海动物园

**上海动物园**勒拉上海市长宁区虹桥路2381号，西面是外环搭仔上海虹桥国际机场，本来叫**西郊公园**，因为伊造好个辰光，也就是1954年5月25号，伊勒拉上海市西郊区，*1980年1月1号，上海西郊公园在正式更名成上海动物园，到今朝照样有交关上海市民叫伊**西郊公园**。上海动物园是国家级大型动物园，占地面积74.3万平方米，饲养展出动物个馆舍面积有47237平方米，展出620多种动物，数量超过7000只。公园里向还有10万平方米个大草坪，种有600多种十多万株树。

## 外部链接

*上海动物园
天井

**天井**指个是房子里向个院子，一般性勒拉单进房子个中心，或者多进庭院每一进个当中，四面是房子或者三面房子一面墙，地面一般性用青砖铺个。箇种结构勒拉中国南方个房子里向比较常见。

箇种结构勒拉夏天遮脱太阳，让房子一直阴凉；落雨天能积雨水；再加上半门、通风口等结构，保障穿堂风，减少湿气，感觉弗会得潮唧唧个。
万达广场站

**万达广场站**是金华轨道交通金义东线一座地下岛式车站，勒拉浙江省金华市金东区多湖街道李渔东路东市南街路下头，金华万达广场附近，东西走向个。车站西面是武义江、是金义东线勒拉金华市区里向顶顶东面座地下车站，本站东面会得跑到高架浪。箇站2022年1月11号开通运营个，是运营方认定个未来客流大站。

## 参考

## 外部链接
*
义亭站

**义亭站**是金华轨道交通金义东线一座高架侧式车站，勒拉浙江省金华市义乌市义亭镇国贸大道铜川路十字路口西南面个草地里向，2022年1月11号开始用个。金义东线义乌段沿国贸大道走个，国贸大道则是老底子个浙赣铁路义乌段改造出来个路，曾设有义亭火车站。

## 参考

## 外部链接

*
俞泾浦

**俞泾浦**是中华人民共和国上海市虹口区一条河浜，南到大名路连拉虹口港，北到走马塘连西泗塘，全长6.5公里。20世纪70年代以来，俞泾浦淤牢，再加上生活垃圾搭仔生产污水排到河浜里向，俞泾浦臭唻弗得了。1996年，虹口区对俞泾浦疏浚。

## 参考
比·南利

**比·南利**（，），本名**特武库扎卡利亚**（Teuku Zakaria bin Teuku Nyak Puteh），马来西亚演员、歌手、音乐家、导演、监制、编剧搭仔词曲作家，生拉马来西亚槟城。伊18岁左右出道，用“比·南利”只名字做艺名。伊是马来西亚乐坛搭电影界个巨星，演仔66部影视作品，唱仔三百多首歌，名气传到整個东南亚地区，甚至传到香港搭仔日本。

1973年5月29号，伊心脏病发故脱，年仅44岁。

## 名電影
*风雨残梦（1956年）
*阿里巴巴与王老五（1961年）
*岳母大人（1962年）
*阿都三兄弟（1964年）

## 参考文献
结构力学

**结构力学**是力学一只分支，主要研究对象是杆件组成个结构，研究个内容包括结构个组成规则，结构勒拉各种效应（外力，温度效应，施工误差、支座变形等）作用下头个响应，包括内力（轴力，剪力，弯矩，扭矩）个计算，位移（线位移，角位移）个计算，结构勒拉动力荷载作用下头个动力响应（自振周期，振型）个计算等。

伊是机械专业、土木专业学生仔个必修课。
在来线

**在来线**是日本个铁路用词，意思是除脱新干线以外个所有旧日本国有铁道／JR铁道搭仔各家民营铁路个线路。日文里向个「在来」（），好翻译成“一向、既有”，指个是全部用窄轨个旧日本国有铁道搭仔各家民营铁路用窄轨或者标准轨个既有线路，箇能介好同较晚造个、用标准轨个新干线做出区分。

勒拉日本，在来线个特例有两种。一种，也就是大部分个特例，是同新干线好直通运行个迷你新干线。虽然迷你新干线个名字里向有“新干线”三個字，线路也用个是标准轨，但根据日本《全国新干线铁道整备法》个定义，伊拉还是在来线。另一個特例是拿新干线车辆当通勤列车用个博多南线。

## 并行在来线
同新干线一道並排跑个既有线路叫“并行在来线”，比方讲线路同东海道新干线并行个东海道本线。为咾减轻运营上个压力，JR会得拿一部分弗赚铜钿但是当地有出行需要个并行在来线交畀第三部门铁路来经营。

## 参考
烟囱效应

**烟囱效应**（），指个是室内个空气沿咾有垂直坡度个空间上升或者下降，形成对流个现象。顶顶常个的烟囱效应是火炉、锅炉烧个辰光，热空气勒拉烟囱里向上升，勒拉烟囱个顶部离开，形成气流拿室外个空气抽进来，让火更加旺。

高楼里向，烟囱效应好让火灾个火从电梯槽或者逃生通道向上走，结果是烧唻更加旺。
无量纲量

量纲分析当中，**无量纲量**（dimensionless quantity）又叫、**量纲为一个量**（quantity of dimension one），指个是呒没量纲个量。伊就是简简单单一只数字，量纲是1。跟伊相对个是有量纲量，伊拉有赛过长度、面积、辰光等单位。

一些有名个无量纲量有圆周率（π）、欧拉常数（e）、黄金分割率（φ）咾啥。

## 参见
*量纲分析
*白金汉π定理

## 参考
长野新干线

**长野新干线**（）是北陆新干线勒拉东日本旅客铁道（JR东日本）运行个路段所用个曾用名（运行系统名），是一条群马县高崎站到长野县长野站个新干线高速铁路路线。伊是1998年长野冬季奥运个配套项目，1997年10月1号全线通车。2015年3月14号，北陆新干线延伸到金泽站，JR东日本弗再用“长野新干线”箇只词，改成功“北陆新干线（途经长野）”（）
青浦教案

**青浦教案**指个是，勒拉1848年3月8号，英国基督教新教伦敦会传教士麦都思、雒魏林、慕维廉等人，违反规定，跑去90里之外个青浦县传教，吵相骂打起来个事体。3月13日，英国领事阿礼国到跑到上海道台衙门，要求伊拉勒拉48个钟头里向拿打人个捉着，还跑去发公告，命令所有英国个船停止交关税。作赔偿，11月27号，新一任道台麟桂同阿礼国签订协定，同意英租界西界从界路（河南中路）向西扩充到周泾浜（现在西藏中路），箇是英租界头一趟扩充，面积也多到2800多亩。

## 外部链接
* 青浦教案
鄱江

**鄱江**，又叫**饶河**、**长港**，古代叫伊**番水**，是江西省东北部一条河浜，阿末流进鄱阳湖。江西个主要河浜之一。
青旸地

**青旸地**是苏州历史上一個地名，勒拉苏州古城南部中轴线，城南盘门外头，京杭大运河边，过去是有星坟登登，有只孙王坟。

光绪廿三年三月（1897年），根据《马关条约》，苏州藩台衙门、苏州海关道同日本驻上海总领事签定《苏州日本租界章程》，拿青旸地租畀日本，箇面变成功苏州日租界，必过冷冷清清，呒没啥商业。1943年交还畀汪精卫政府。

## 参考
有线宽频

**有线宽频通讯有限公司**（，港交所：1097），简称**有线宽频**，是香港个媒体公司，主要业务是提供电视广播服务（譬如有线宽频开电视）、电话、互联网、多媒体服务、电视节目制作搭仔艺人管理。

## 外部链接
*有線寬頻通訊有限公司官方網站
切应变

**切应变**（），貤叫**剪应变**、**剪切应变**，力学名词，定义是一块材料微元体勒拉施加切应力个辰光产生个角变形量，是只无量纲量。公式写成功
:
\gamma_{yx} = \lim_{y \to 0} \frac {\Delta x} {y}


箇当中，\gamma_{yx}  是切应变， y  是材料元素个高度， {\Delta x}   是切应力对应个变形量。

## 参见
*剪力
*切应力
*剪切模量
*固体力学
**材料力学
**弹性力学
*流体力学
胥门

**胥门**，勒拉中国江苏省苏州市旧城西，苏州城西面城墙上一座城门，因为伊外头个方向是姑胥山（也就是姑苏山），故咾叫箇個名字。今朝箇座城门是元至正十一年（1351年）造个。
日本国际广播电台

**日本国际广播电台**（；），中文呼号**NHK日本国际传媒广播**，是日本一家国际广播电台，是日本广播协会（NHK）对海外广播业务（NHK日本国际传媒）个电台。

NHK环球广播网个广播业务分成两类，除脱用日语搭仔英语对全球进行综合广播，伊还勒拉弗同地区进行相应、针对性个区域广播。NHK环球广播网也会得通过互联网发布多种言话个新闻。

## 参考

## 外部链接
* NHK World Radio Japan英语网站 
* NHK World Radio Japan简体中文网站 
* NHK World Radio Japan繁体中文网站 
*
NHK华语视界

**NHK华语视界**（日语：NHK華語視界）是是日本广播协会（NHK）对海外广播业务（NHK日本国际传媒）做个只中文网络电视频道，通过互联网播出个。2019年1月15号，箇只频道开始正式播出。

2022年4月4号开始，NHK华语视界改成功全天转播NHK World-Japan，频道浪还弗出现华语视界个台标。而NHK华语视界自家个中文节目弗再拉箇只台放。

## 参见
*NHK日本国际传媒

## 外部链接
* NHK华语视界 | NHK WORLD-JAPAN Live & Programs
新函馆北斗站

**新函馆北斗站** （）是一座北海道旅客铁道（JR北海道）经营个铁路车站，勒拉日本北海道北斗市，是JR北海道函馆本线个车站搭仔北海道新干线第一阶段个顶顶北面个终点站。

2016年3月26号，北海道新干线正式通车，箇站站名亦从**渡岛大野站**更名成**新函馆北斗站**。
武雄温泉站

**武雄温泉站**（），是一座九州旅客铁道（JR九州）管理个火车站，垃拉日本佐贺县武雄市武雄町大字富冈，是JR九州长崎线个车站搭仔西九州新干线个一座车站。
冈山站（日本）

**冈山站**（）是西日本旅客铁道（JR西日本）管理个车站，垃拉日本冈山县冈山市北区站元町1-1。

冈山站是冈山市个主要车站，山阳新干线、山阳本线、伯备线、濑户大桥线、宇野线、津山线、吉备线、赤穗线个列车侪会得开进冈山站，再加浪冈山电气轨道勒拉冈山站也有电车站，让冈山站变成功中国地方顶顶大个铁路换乘站。
铁道情报系统

**铁道情报系统股份有限公司**（），简称**JR系统**（），是JR集团个一家经营信息通信服务个公司。总公司勒拉东京都涩谷区JR东日本个总公司大楼里向，主要个数据中心勒拉东京都国分寺市。伊商标个代表颜色是栗子颜色。

## 外部链接

* 鉄道情報システム（JRシステム）
高崎站（日本）

**高崎站**（）是东日本旅客铁道（JR东日本）同上信电铁个火车站，垃拉日本群马县高崎市八岛町，是群马县顶顶大个车站。
铁道综合技术研究所

**铁道综合技术研究所**（），简称**铁道综研**、**JR综研**或**JR研发**，是日本一家做铁路技术研究个机构，，勒拉JR集团里向，1986年12月10号由日本国有铁道（日本国铁）创立，1987年4月1号国铁分割民营化后正式运作，继承本生日本国铁里向个技术开发部门、铁道技术研究所搭仔铁道劳动科学研究所等机构个业务。

## 参考资料

## 外部链接
* JR 公益財団法人 鉄道総合技術研究所
橱

**橱**，一種有門有脚个家具，多是木头做个，是一种用来摆碗、食物、洋酒等物事个家具。摆碗咾啥个叫庎橱、碗橱、碗盏橱，摆菜个叫小菜橱。
抚河

**抚河**是中国江西省东部一条河，发源地是广昌县驿前镇血木岭灵华峰，阿末流进鄱阳湖，因为伊主要流经抚州，故咾叫箇只名字。
宫岛摆渡

**宫岛摆渡**（），又叫**宫岛渡轮**，是一条由西日本旅客铁道（JR西日本）全资子公司JR西日本宫岛渡轮开行个摆渡船，负责拿本州岛本土同濑户内海浪只严岛（又叫宫岛）连拉一道。宫岛摆渡弗仅是岛浪老百姓主要个进出交通线，还是交交关关游客去参观“日本三景”之一个“安艺之宫岛”同严岛神社出名个海上大鸟居个主要通道。摆渡个正式路线名字是宫岛航路，但伊同火车航路弗一样，是单纯只好运人同车子个一般摆渡，从来就呒没实际进行过接驳铁路列车。
拉希德街惨案

**拉希德街惨案**，又叫**面粉大屠杀**（）

，指个2023年巴以战争里向，勒拉当地辰光2024年2月29号凌晨4点30分天还呒没亮个辰光，以色列部队对等垃领救助食物个巴勒斯坦难民扫射个事体。事发前，难民拥拉加沙北部拉希德街附近一個物资发放点等卡车送喫个进来，以色列军方当场打死112名平民，另外有约760人受伤。

多家媒体头一辰光用“屠杀”箇只词语来报道箇桩事体，必过以色列同巴勒斯坦对箇桩事体个讲法弗一样：加沙卫生部个讲法是“大屠杀”，而以色列官员认为伊拉侪勒拉瞎七搭八，讲是鸣枪警告引发个踩踏。

## 参考
加沙

**加沙**好指：
*加沙城，巴勒斯坦国加沙地带个城市
*加沙地带
*加沙省，巴勒斯坦国加沙地带个省份
高崎站

**高崎站**好指：
*高崎站（日本），勒拉日本群马县高崎市个东日本旅客铁道（JR东日本）车站。
*高崎站（厦门），勒拉中国福建省厦门市湖里区个厦门地铁车站。
*厦门高崎站，勒拉中国福建省厦门市湖里区个中国国铁车站。2010-2012年个辰光叫“高崎站”。
蔓趣公园

**蔓趣公园**，勒拉上海浦东新区洪山路195号，占地面积18340平方米。1988年10月1号，公园正式向游客开放。

蔓趣公园个特色是“牵丝绊藤”个藤本植物，种个多个是爬藤个藤本植物。

## 参考文献
京阪电气铁道

**京阪电气铁道股份有限公司**（），简称**京阪电气铁道**或者**京阪**，是一家主要经营近畿地方个铁路公司，是京阪集团（）个核心企业。

1906年11月19号，老底子只京阪电气铁道成立。1910年4月15号，京阪电气铁道开始运营。必过因为第二次世界大战，伊同阪神急行电铁合併成功京阪神急行电铁，直到1949年12月1号才从里向出来，恢复京阪电气铁道个身份。

## 外部链接

* 京阪電車官方網站
南海电气铁道

**南海电气铁道**（），简称**南海电铁**或者**南海**，是一爿主要经营近畿地方个铁路公司。“**南海**”箇只名字个来源是日本五畿七道个南海道。

1884年6月16号，南海电气铁道个前身大阪堺间铁道成立。1898年，**南海铁道公司**成立，接管大阪堺间铁道个线路，后头陆陆续续喫脱弗少铁路公司。因为第二次世界大战，1944年个辰光，南海电气铁道畀国家强制收归国营，并入近畿日本铁道。1947年，伊从里向拆分出来，成立今朝个**南海电气铁道**。

## 外部链接

*  南海電氣鐵道
大曲站（秋田县）

**大曲站**（），垃拉日本秋田县大仙市大曲通町，是东日本旅客铁道（JR东日本）所经营个火车站。

箇站名义上只有两条路线经过，分别是奥羽本线同做终点站个田泽湖线。必过，因为箇站也是秋田新干线个只站头，经田泽湖线到箇站以后会得跑进奥羽本线望秋田方向继续跑，故咾也好看成功有三条线路通过个火车站。
金泽站

**金泽站**（），垃拉日本石川县金泽市北安江町，是西日本旅客铁道（JR西日本）搭仔IR石川铁道一道共同营运个铁路车站。北陆新干线曾经拿箇埭做终点站。
铁道技术研究所

**铁道技术研究所**（），老底子日本国有铁道下头个一只铁道技术相关个研究机构，1907年4月1号成立，曾经开发过新干线搭仔磁悬浮列车等。1987年3月31号，国铁分割民营化，成立JR综研来做相关个生活，铁道技术研究所解散脱。
公共脚踏车

**公共脚踏车**（或者，缩写），又叫**公共单车**、**共享单车**、**共享脚踏车**、**共享自行车**，一种老百姓租赁脚踏车使用权个服务。公共脚踏车大致分成两种。一种是本地社群团体、非营利组织或者政府机构来组织个，主要是非盈利性质个；另外一种是私人盈利公司提供个脚踏车短辰光租赁服务，是盈利性质个。世界上第一座公共脚踏车系统是2005年5月份法国里昂设置个公共脚踏车系统。

共享脚踏车计划主要想解决私人脚踏车个缺点，比方讲偷脱、维修保养、呒没地方摆车子咾啥。必过，租借同归还地点个数量有限，车子数量有限等地让共享脚踏车本生弗比私人自行车便利几许。弗定点摆桩个共享单车倒是种新兴个脚踏车分享形态，更加灵活便当，缺点么，随便停车会得产生交通堵塞，拿人行道侪停唻满满当当；运营维护成本高；废脱个车子多，而且呒没啥统一标准，零件拆下来也呒没办法用咾啥个。
苏e行

**苏e行**APP是苏州市轨道交通集团有限公司勒拉2018年推出个一隻城市智慧出行互联网票务服务平台。老百姓好拉手机丄用苏e行，用苏e行来扫描趁苏州个轨道交通工具，也提供扫码踏苏州公共脚踏车、生活周边咾啥个服务。苏e行也支持趁上海轨道交通咾另外个城市个轨道交通，勒拉花桥站好直接走无感换乘通道进行无感换乘，用弗着先出站再进过站。

## 参考

## 外部链接
*苏州轨道交通官网
屠杀

**屠杀**指个是存心杀脱交交关关人个做法，通常同政府、打仗或者犯罪有关系，有个是单独行动，有个是有组织行动个。
日本国有铁道

**日本国有铁道**（），是日本老底子一只经营国有铁路个事业体，简称**国铁**（）、（从伊个英文名字“*Japanese National Railways*”来个），为日本老底子三只由日本国政府出钞票个，目的是经营公共事业个“”之一，1949年6月1号成立个，1987年4月1号解散脱，畀政府分拆民营化哉。
新潟站

**新潟站**（）是东日本旅客铁道（JR东日本）个铁路车站，勒拉日本新潟县新潟市中央区花园一丁目，是上越新干线个终点站，也是本州勒拉日本海箇面个一只中心站，有信越本线、白新线、羽越本线、越后线、磐越西线等线路。
国铁分割民营化

**国铁分割民营化**（），指个是日本第三次中曾根内阁为咾解决日本国有铁道（简称国铁）亏唻莫牢牢个现状而实施个改革计划。伊拉拿本来是公法人机构个国铁拆分成7家“JR”铁路公司，包括6家地区性个客运铁路公司搭仔1家全国性个货运铁路公司，分别是JR东日本、JR东海、JR西日本、JR北海道、JR四国、JR九州搭仔JR货物；乘枪势里，从国铁里向分拆出几只涉及所有JR公司业务搭仔生活个机构，还成立日本国有铁道清算事业团，专门来处理国铁个大部分债。整只计划勒拉1987年（昭和62年）4月1号实施个。
横琴粤澳深度合作区

**横琴粤澳深度合作区**（），前身为2009年11月25号成立个珠海横琴新区，勒拉中国广东省珠海市香洲区南部，贴隔壁是澳门同珠海市，是广东省搭仔澳门特别行政区一道管理个特殊经济区，面积约106平方公里，总人口53,040人，实际浪向管理整只横琴岛，2021年9月17号正式揭牌成立个。2024年3月1号0点开始正式封关运作。

## 实施范围
**横琴粤澳深度合作区**勒拉广东省珠海市橫琴岛，大部分侪是填海造地填出来个土地。合作区范围是横琴岛“一线”搭仔“二线”当中个海关监管区域，横琴同澳门特别行政区当中是“一线”；横琴同中华人民共和国关境内其他地区（简称内地）当中是“二线”。

根据横琴全岛客观现实情况，对合作区进行分区分类施策管理。澳门大学横琴校区同横琴口岸澳门管辖区由全国人大常委会授权澳门特别行政区政府管理，施行澳门有关制度同规定，跟其他区域物理硬隔离；粤澳双方共商共建共管共享个地方用电子围网监管跟目录清单个方式，对符合条件个市场主体实施特殊政策。

## 参考
上街沿

**上街沿**，又叫**人行道**，是专门畀行人走个路。按照交规，人走拉上街沿浪，呒没啥车子比伊大个，勒拉高头所有车子侪需要让人先通过个。有星上街沿浪安拉导盲砖，箇种叫伊盲道。
陆家镇

**陆家镇**，中国江苏省苏州市昆山市下头一只乡镇级个行政单位。老底子有叫伊**菉葭镇**个。
菉葭站

**菉葭站**是苏州轨道交通11号线个一座地下岛式车站，勒拉中国江苏省苏州市昆山市陆家镇童泾南路陈家浜路丁字路口下头，2023年6月24号开通运营。箇站个名字用个是陆家镇老底子个名字。

## 参考
花桥博览中心站

**花桥博览中心站**是苏州轨道交通11号线一個地下岛式车站，勒拉中国江苏省苏州市昆山市花桥镇绿地大道薛赵路路口，车站东北面就是花桥国际博览中心，2023年6月24号开通运营。

## 参考
慈江

**慈江**，又叫**后江**，是姚江个一条支流，勒拉浙江省宁波市。慈江从镇海区小桃花岭出发，当中汶溪也会得并进来，过仔化子闸么叫慈江，一路流到江北区慈城镇，勒拉余姚市丈亭镇流进姚江。整条河浜长28公里，平均河阔60米。

慈江曾经是浙东运河个辅助航道，宋朝开始人工整修，是船避开姚江航道潮汐影响个辅助航道，好通过中大河一路开到镇海出海，目前仍是杭甬运河乙线航道。

## 参考
里下河平原

**里下河平原**，勒拉江苏省中部，以兴化市为中心个一只平原瘪凼，又叫**苏中湿地**，勒拉淮安，盐城，扬州，泰州，南通5市交界区，算淮河流域，西起里运河，东到串场河，北自古淮河，南到通扬运河，面积13500余平方公里，人口1000多万。有个辰光也会得拿盱眙六合丘陵东面伊星海拔10米以下个地区划进里下河平原。因为里运河简称里河，串场河俗称下河，里下河平原勒拉箇两条河浜当中，故咾叫箇個名字。

里下河平原地势邪气低平，四周高、当中低，赛过只瘪凼，又赛过口镬子，地面高程从周围海拔4.5米，逐渐降到海拔只有1米左右（射阳河），大致从东南向西北笡过去。

## 参考
浦江镇

**浦江镇**，中华人民共和国上海市闵行区一只镇，勒拉闵行区黄浦江东面个地方。2000年10月18号，伊是从闵行区黄浦江东面个陈行镇、杜行镇、鲁汇镇合併出来个。2015年6月16号，上海市人民政府批复同意从浦江镇当中析出只浦锦街道。

浦江镇个行政区域范围是：东面北面是浦东新区，南面贴隔壁是奉贤区，西面到浦星路、丰收村、亭子村南面现有村界、黄浦江，面积约78.51平方公里。浦江镇人民政府勒拉联航路1515号。

## 行政区划
2024年有44隻居民委员会搭仔34隻村民委员会。

* 居民委员会：杜行居委会、​鲁汇居委会、​闵浦第三居委会、​闵浦新苑第二居委会、​新汇绿苑居委会、​宝邸第一居委会、​浦航新城第三居委会、​浦航新城第四居委会、​浦航新城第五居委会、​浦航新城第六居委会、​浦航第七居委会、​智汇园居委会、​欣佳宝邸居委会、​闵浦第一居委会、​浦航新城第二居委会、浦润苑居委会、​浦江馨都居委会、​瑞和华苑居委会、​汇秀景苑居委会、​聚缘居委会、​中虹浦江苑居委会、​瑞和城第三居委会、​​红梅苑居委会、​永康城第一居委会、​永康城第七居委会、​永康城第八居委会、​永康城第九居委会、​浦江瑞和城第五居委会、​浦江宝邸第二居委会、​浦航新城第八居委会、​永康城第二居委会、​永康城第三居委会、​永康城第四居委会、​永康城第五居委会、​永康城第六居委会、​瑞和城第二居委会、​瑞和城第四居委会、​瑞和城第六居委会、​瑞和雅苑第一居委会、​瑞和城第一居委会、​瑞和雅苑第二居委会、瑞和城第七居委会、瑞和城第八居委会、永康城第十居委会
* 村民委员会：北徐村、东风村、杜行村、革新村、光继村、汇北村、汇东村、汇红村、汇南村、汇西村、汇中村、建东村、建岗村、建新村、建中村、立民村、联合村、联民村、联胜村、联星村、勤劳村、群益村、胜利村、苏民村、先进村、新风村、永丰村、永新村、友建村、跃进村、张行村、镇北村、正义村、知新村。

## 参考
大宁灵石公园

**大宁灵石公园**勒拉上海市静安区，是座生态景观式个城市公园，上海市城市总体规划里向敲定个三大绿地之一，上海浦西顶大个集中绿地。公园总投资约18亿元，最早是勒拉二十世纪八十年代开始规划个，后些来拿原先个**大宁公园**搭仔**广中公园**合併扩建出来个。2002年5月1号，公园正式对外开放。2005年，公园评上上海市文明公园。2006年，上海市绿化局拿伊评成三星级公园。2009年，伊成为国家3A级旅游景区。

## 参考
上海滨江森林公园

**上海滨江森林公园**，勒拉上海市浦东新区高桥镇，是黄浦江、长江、东海三夹水个地方，一期前身是全市头一隻“五七干校”做出来个**三岔港苗圃**。一期勒拉2007年3月28号对外开放；二期2021年12月31号开放，两期加勒一淘占地约241公顷。2021年7月1号开始，上海滨江森林公园免费对外开放。

## 布局
### 公园一期

一期公园来勒苗圃基础丄改造，设计原则是移出过密个单一树种、引入其他地域乡土树种，保留部分自然生长形成个植物群落，根据景观需要调整布局。一期主入口来勒南侧，从南向北树个密度越来越大，景观由城市向郊野过渡。公园除开原有水体，来勒公园中部增设小个人工湖，西北部设置浅水湿地，种水生植物。公园西南部有特色植物区，集中种杜鹃、蔷薇、木兰三类植物。公园北部是生态林保护区，保留本来个苗圃，适当微调形成生态景观；东部是果园区，来勒秋天会得开放畀游客采橘子。按照防汛要求，沿江区域个观景平台最低离水还远开5米多，当中隔隻消波块。一期本来设计用太阳能灯具、风力发电装置咾啥个设施节能，因为资金问题呒没做。

### 公园二期

二期公园本来並呒没啥树个，设计中外圈是生态防护林，里向主要是稀疏树林搭仔草坪。二期公园拢总分成功七隻区域，比方讲花海种植区、房车营地区、草坪露营区咾啥个。公园里向个历史保护建筑“杨氏老宅”整体保留，周边布置江南庭院景观，叫“滈园”。公园中央设有大型个人工湖。

## 交通
公园门口只有外高桥1路箇一条公交线路。

## 参考

## 外部链接
* 公园官网（存档备份）
普贤路站

**普贤路站**，南通轨道交通1号线个地下岛式车站，勒拉中国江苏省南通市崇川区长泰路普贤路十字路口下头，2022年11月10号开通个。车站西北面有两条存车线，用来停地铁列车搭仔折返，故咾箇站有8只出入口。

普贤路站个背景是地理自然文化，运用南通江风、海韵等主要元素，展现出南通个城市发展浪潮搭仔沿江沿海航运风貌。

## 参考文献
浦锦街道

**浦锦街道**，中国上海市闵行区一個街道办事处，本来是浦江镇个一部分。2015年6月16号，上海市人民政府批复同意建立浦锦街道办事处。伊个行政区域范围为：东到浦星路，南到丰收村同亭子村南面现有村界，西到黄浦江，北到浦东新区；面积约莫23.99平方公里。浦锦街道办事处勒拉浦锦路1246号。2015年7月2号，浦锦街道办事处勒拉浦星路800号个临时办公地点正式挂牌成立。

## 行政区划
2024年，街道有26隻居民委员会咾12隻村民委员会。

* 丁连村、丰收村、恒星村、近浦村、芦胜村、浦江村、勤俭村、塘口村、亭子村、为民村、郁宋村、跃农村

## 参考
召稼楼

**召稼楼**，勒拉中国上海市闵行区浦江镇革新村沈杜公路2059号，面积有150亩，是国家4A级旅游景区。2023年2月6号，召稼楼进行关闭改造。

## 参考

## 外部链接
*
浦江郊野公园

**浦江郊野公园**勒拉中国上海市闵行区浦江镇，规划面积15.3平方公里，2017年7月29号试运行个。2019年9月6号，浦江郊野公园评为国家4A级旅游景区。

浦江郊野公园里向分成功奇迹花园区、活力森林区、柳鹭田园区、森林休憩区、滨江漫步区搭仔近2万平方米个立体鲜花花毯“奇迹花毯”。

## 参考
姚江

**姚江**，又叫**余姚江**，是中国浙江省一条河浜，流经余姚，故咾箇能叫伊。姚江是甬江个一条支流，从余姚市个四明山出发，经过四明湖水库，向东分成三隻支流，穿过余姚城区以后合併，到宁波三江口跟奉化江汇合，后头就叫甬江哉。姚江从源头到三江口全长104.5公里，流域面积1934平方公里，也是浙东运河个一部分。
漕溪公园

**漕溪公园**是中华人民共和国上海市徐汇区一座公园，勒拉漕溪路上，面积3.13平方米。箇块地方一开始是棉纺主曹启明家族个坟登登搭仔祠堂，1935年起叫曹家花园。箇块地方先后有日军搭仔中华民国国军驻扎。1957年10月份，箇块地改造成公园，正式对外开放，叫漕溪公园。目前公园里向个门楼还为墓园个建筑留存。

## 参考
曹杨公园

**曹杨公园**，曾经叫**曹杨体育公园**，勒拉上海市普陀区曹杨新村，是座免费开放个公园，面积2.8公顷（33.8亩），北面是枫桥路，南面贴隔壁是曹杨四村，东面是梅岭北路，西面是曹杨环浜。1954年5月1号开园个。

## 参考资料
黄兴公园

**黄兴公园**勒拉中国上海市杨浦区双阳北路59号，五角场南面，国顺东路南北两壗𡍲，面积62.4万平方米。2001年6月1号造好个只公园。

公园个名字是辛亥革命里向个重要领袖黄兴个名字。

## 参考
曹杨环浜

**曹杨环浜**，又叫**曹杨新村环浜**，勒拉中华人民共和国上海市普陀区曹杨新村，是条长2000米个环形内河，水深0.5米到1.2米。伊是1951年政府造曹杨新村个辰光，拿本生个虬江搭仔伊支流改造出来个条河浜。

曹杨环浜有段辰光藻类忒多哉，夏天臭气熏天个，水么也墨墨绿个，居民投诉弗断。20世纪80年代以来，当局对曹杨环浜实施一系列综合整治工程，阿末来勒1987年，由中国科学院上海植物生理研究所同上海交通大学一道来勒曹杨环浜里向种凤眼莲为主个生物，水质得到改善哉。。2005年，曹杨环浜水下森林通过验收。箇隻水下森林面积9800平方米，是伊个辰光上海唯一一個大型个人工水下植物群落。

## 参考
2024年河北三河燃气爆炸事故

2024年3月13号上半天7点54分，中华人民共和国河北省廊坊市三河市燕郊镇小张各庄学院街一幢建筑物**燃气爆炸**，爆炸个原因是燃气管道漏哉。事故造成7人死脱、27人受伤。

## 背景
2022年5月份，三河市燕郊镇行宫东街道二三小区一幢房子发生过燃气爆燃，2人受伤，部分门窗畀伊震坏脱。一個号头以后，燕郊福成尚街底部商铺貤发生液化气钢瓶爆炸个事体，22人受伤，2人故脱，故咾三河市经常性做全市范围个燃气安全大排查，上一趟还是2月21号。

事发个楼是一栋五层个房子，一楼是饭店、鲜花店咾啥，三楼是招待所，顶楼是加出来个。另外，爆炸地附近个小张庄村委会有只北京地铁平谷线（22号线）通风口工程个施工场许。

## 过程
3月13号上半天7点54分，小张各庄学院大街迎宾路十字路口底楼发生爆炸，爆炸声咾闷个，也飘出浓烟唻。到仔上半天9点左右，箇個地方第二趟爆炸，地底下头闪出火光，冒出更多个烟。爆炸威力邪气大，附近房子玻璃畀伊震碎脱，停拉个车子震伤脱。事发以后，箇栋五层楼个房子坍脱。亦有路人勒拉逃生个辰光畀砖块咾啥个敲中头。

弗少人认为是箇家炸鸡店个燃气爆炸引发个，结果店里向工作人员表示伊拉弗生煤气炉个，用个侪是电；事故发生个辰光，伊拉员工还呒没来上班。事故调查组专家组组长刘福来介绍，箇趟爆炸是因为输送燃气个管道漏哉。

## 参考
真如港

**真如港**是中华人民共和国上海市普陀区一条河浜，箇条河西起西虬江桃浦河交汇个地方，向东勒拉潭子湾流进苏州河，全长约4.9公里。本来真如港西段叫**梨园浜**个，后些来伊同谭子湾、虬江个一部分一道叫今朝个名字**真如港**。

## 参考
宜川路街道

**宜川路街道**，中华人民共和国上海市普陀区一隻街道办事处，面积2.22平方公里。

宜川箇面勒拉清乾隆年个辰光有位姓赵个跑过来定居，慢慢交变成隻村子，宣统二年（1910年）个辰光是江苏省宝山县彭浦乡个。1927年开始伊先后划拨畀上海特别市彭浦区、江苏省宝山县大场区花园乡。1956年，伊从宝山县划畀普陀区。

**宜川路街道**个前身是**宜川新村街道**，1959年造个。1997年7月，撤销宜川新村、中山北路街道，成立宜川路街道。也有讲是1999年8月份合併出来个。

## 行政区划
宜川路街道下头个居民委员会：

宜川二村第一居委会、宜川四村居委会、宜川二村第二居委会、赵家花园居委会、华阴路居委会、泰山一村居委会、泰山二村居委会、泰山宅居委会、交通西路居委会、平江居委会、大洋新村居委会、光新村居委会、农林村居委会、香溢花城居委会、振华居委会、中远两湾城第一居委会、中远两湾城第二居委会、中远两湾城第三居委会、中远两湾城第四居委会、宜川六村第一居委会、宜川六村第二居委会、宜川三村第一居委会、宜川三村第二居委会、宜川一村第一居委会、宜川一村第二居委会。

## 参考
红梅公园

**红梅公园**勒拉常州市天宁区，贴隔壁就是常州天宁寺，1960年正式造好开放个只公园，公园里向有出名个古建筑红梅阁。

## 參考資料
淮安有轨电车

**淮安有轨电车**是江苏省淮安市个有轨电车系统，由淮安现代有轨电车经营有限公司开行，拢总只有1条线路，总长20.07公里，23个地面站头，2015年12月28号正式开通试运营。

淮安有轨电车采用单一票制，票价2块，好投铅角子、刷卡、扫码咾啥个。列车用个是超级电容个供电方式。

1号线支线计划从古末口站延伸到淮安东站，全长约7.42km，拟设10座站头（包括起终点站），侪是地面站头。还有2号线个规划。

## 参考
新闻节目

**新闻节目**指个是报导即时消息、探讨时事热点，通常定期放个电台或者电视节目，通常内容是新闻报导，可能是现场直播个、也可能是提早录个，也会得有专家分析、民意调查结果咾啥个，有星辰光也会有社论内容。

## 参见
*新闻主播
*记者
*新闻学
*新闻
*电视新闻镜面
精武体育公园

**精武体育公园**，老底子叫**曲阳公园**，勒拉中华人民共和国上海市虹口区，面积67337平方米，1997年12月31号对外开放。2013年12月9号，上海精武体育总会勒拉箇𡍲举办精武文化研究中心成立仪式，拿伊个名字从曲阳公园改成功“精武体育公园”。

公园里向本生有只卡丁车赛场，后些来因为环境污染搭仔噪音问题，来勒2017年拆脱哉，改造成隻叫“春华秋实园”个休闲绿地。

## 参考
中远两湾城

**中远两湾城**，勒拉中华人民共和国上海市普陀区宜川路街道，是只大型居住区，也是上海内环线里向规模顶大个居住区。中远两湾城占地49.5万平方米，总建筑面积160万平方米，居民楼96栋，居住户数约1万多户，居住人口超过3万人。

## 历史

中远两湾城本来是**两湾**（**潘家湾**、**潭子湾**）**一宅**（**王家宅**），勒拉中山北路南面、苏州河以北、恒丰路斜拉桥以西、光复西路以东，总占地面积49.5公顷，是上海内环线内顶大、顶集中个棚户区。棚户区里向住拉一万多户居民，一百多家企事业单位，人口密度高，配套设施推板，环境污染严重。

1998年，“两湾一宅”排进上海市区“365”危棚简屋改造范围里向。同年6月25号，普陀区政府同中远（上海）置业发展有限公司签订合作开发协议，中远置业公司投进去改造资金66.6亿元。8月10号，前期动迁工作开始。整个动迁分成功三期，第一期动迁王家宅，第二期动迁潭子湾，第三期动迁潘家湾，拆仔10個号头，是上海历史浪动迁投资顶大、面积顶大、人口密度顶高个一趟动迁。

拆脱以后，中远（上海）置业发展有限公司勒拉“两湾一宅”箇埭开发“中远两湾城”，总建筑面积160万平方米，拢总分四期开发。1999年7月，一期工程开工建设。2006年2月，中远两湾城全面竣工。

## 参考
棚户区

**棚户区**，一般性指个是城市里向个成片简陋民房个地区。根据中华人民共和国建设部个定义，棚户房是严重损坏个房子或者危房，棚户房建筑面积5万平方米以上个地区就是棚户区。伊个性质赛过城中村、贫民窟。中国个棚户区弗少侪是勒拉中华民国大陸時期造个，也有弗少是勒拉1950年代造个。

## 参考
NHK BS Premium

**NHK BS Premium**（，台标“NHKBSP”），是日本放送协会（NHK）旗下个卫星电视频道之一，采用广播卫星（BS）播送。箇個频道1984年5月份开始播放个，到1985年12月份变成功两只频道。2000年12月份开始，NHK数字卫星高清频道（BS hi）也开始播出。

2023年12月1号，NHK BS1跟NHK BS Premium节目整合，本来个NHK BS Premium节目停播，2024年3月31号彻底关脱。

## 参考
NHK BS1

**NHK BS1**（简称：**BS1**），是NHK所属个一只已经停播个卫星电视频道，前身是1989年6月份到2011年3月份播出个**NHK卫星第1频道**，2023年11月30号停止播出。

## 相关条目
*NHK BS Premium
*NHK BS2
*NHK数字卫星高清频道
NHK卫星第2频道

**NHK卫星第2频道**（日语：NHK衛星第2テレビジョン），简称**BS2**，为NHK旗下个一個卫星电视频道，1985年试播，1989年6月1号开播，2011年3月31号停止播出。
NHK BS4K

**NHK BS4K**是日本广播协会（NHK）个一只卫星电视频道，2018年12月1号开播个。2023年12月1号，NHK对卫星电视频道进行重组，BS4K频道停播哉，畀BS Premium 4K替代哉。

## 参考资料

## 参见
* NHK BS8K
NHK BS8K

**NHK BS8K**是日本广播协会（NHK）一只卫星电视频道，2018年12月1号正式开播，是世界上头一只8K超高清电视频道。

## 参考资料

## 外部链接
*NHK BS4K·BS8K官方网站
蓬莱公园

**蓬莱公园**勒拉中华人民共和国上海市黄浦区，面积2.76万平方米，本来是大同中学隻学堂个一部分，淞沪会战个辰光炸光哉。伊一路荒到1952年，上海市人民政府勒拉箇𡍲造公园，因为伊个辰光伊勒拉蓬莱区，故咾叫箇只名字。1953年10月1号，蓬莱公园对外开放。

## 参考
森兰绿地

**森兰绿地**，勒拉中华人民共和国上海市浦东新区高行镇，总面积约332公顷，当中绿地面积约262公顷，还有面积约70公顷个**森兰湖**。伊西到张杨北路，北到庭安路，东面是杨高北路，南面是赵家沟，好分成功**森兰体育公园**等区域。箇块绿地由外高桥集团开发，2018年开始造箇只绿地，2019年开始改造河浜造只**森兰湖**，进行水质提升。箇埭还有一星森兰开头个商业中心搭仔办公楼，规划做外高桥保税区个商务商业中心。2021年7月份，森兰绿地北块个庭安路绿地对外开放。

## 参考
浦东牡丹园

**浦东牡丹园**是勒垃中华人民共和国上海市浦东新区高行镇个一座公园。浦东牡丹园原先勒垃浦东高行镇解放村，2002年4月份开园，是上海第一家牡丹园，也是上海第一家农民自家集资造个特色园林，一度是江南最大牡丹园，有得近3万株牡丹。因为浦东开发开放，弗得弗关停，搬到现在个兰谷路500弄。2022年，外高桥集团对公园进行整体改造，从上海浦东各地搜集得唻6栋百年民房、4座古桥，2023年3月份正式开园，是宠物友好公园。牡丹园亦承办浦东森兰牡丹节、森兰茶文化节咾啥个外高桥森兰地区个活动。

## 参考

## 外部链接
* 浦东牡丹园
南汇嘴观海公园

**南汇嘴观海公园**勒拉上海市浦东新区南汇新城，上海港城开发（集团）有限公司投资造个只公园，是填海填出来个，2006年3月20号正式对外开放。箇只公园面积1.82公顷，东面就是东海，海边有烂泥滩涂，也好觑到海上个东海大桥；西面北面是滴水湖。公园里向个标志性建筑是指“司南鱼”，用个是不锈钢钢管。

## 參考資料
赵飞燕

**赵飞燕**（？—前1年），是西汉辰光汉成帝个第二任老婆。伊勒前16年畀册封为皇后，妹妹赵合德亦封为昭仪。前7年汉哀帝继位后，伊搭傅昭仪、丁姬共同成为太后。前1年哀帝死脱，伊畀王莽迫害，勒废为庶人后自杀。

正史里向呒没写伊个本名，只讲伊个号是“飞燕”，故咾叫伊赵飞燕。赵飞燕体态轻盈，身轻赛过燕子，传说伊好跳掌上舞。

## 参考

*《汉书／卷97》
*《西京杂记》
滴水湖（上海）

**滴水湖**勒拉上海市浦东新区临港新城，是只人工湖。2002年6月份，滴水湖开挖，花仔15個号头，为整只工程提供7平方公里个地，勒拉2003年10月正式开始蓄水。滴水湖长唻赛过只圆，直径2.5公里，面积5.66平方公里，面积同杭州西湖差弗多。滴水湖一头引大治河，另外一头通过水闸连到东海。湖边浪有平均80米阔个风景带，湖里向有三座岛，分别叫北岛、西岛、南岛。

## 主要景点
### 湖心岛
滴水湖里向有三座岛：北岛、西岛、南岛。

### 南汇嘴观海公园

### 上海中国航海博物馆

### 港城新天地
临港新城主城区头一隻社区商业综合体，有电影院咾啥个娱乐场所搭仔餐饮服务。

## 参考
上海大观园

**上海大观园**是按照中国清代名著《红楼梦》里向大观园个描写造个大型仿古园林建筑群，国家4A级旅游景区，上海五星级公园，勒拉上海青浦区青商公路701号，淀山湖西面，离开上海市区65公里，面积135亩，建筑面积约莫8000平方米。
NHK金泽放送局

**NHK金泽放送局**（），又翻译成功**NHK金泽广播电视台**，是是日本广播协会（NHK）个地方广播电视台（放送局）之一，垃拉石川县金泽市。

## 参考资料

## 外部链接
* NHK金泽放送局
台州职业技术学院

**台州职业技术学院**，简称**台职院**，勒拉浙江省台州市椒江区，是一所高等职业技术教育学校，台州市人民政府主办，2001年5月份成立个，下头有8隻二级学院，33個专业。伊勒拉新疆阿拉尔搭仔浙江省台州玉环侪有分院。

## 参考
技工院校

**技工院校**，简称“**技校**”，是中华人民共和国一种职业教育机构，由各级个人力资源搭仔社会保障部门进行综合管理，用来培养中级以上个技术工人、中高级技能人才，並开展职业培训任务。技校好分成功普通技工学堂、高级技工学堂搭仔技师学院三类。
鉴湖

**鉴湖**，本名**镜湖**，传说是黄帝做镜子个地方，又叫长湖、镜湖、庆湖，勒拉中国浙江省绍兴市西南1.5公里，宁绍平原浪，东起亭山，西到湖塘，长22.5公里，东西狭长个，老底子伊是只大型农田水利工程，现在伊是浙江名湖。

东汉顺帝永和五年（140年），会稽太守马臻拿山阴搭仔会稽两地来个水併拉一道成只湖，箇就是古鉴湖，总面积约莫200平方公里，有“鉴湖八百里”个讲法。唐朝中期开始，古鉴湖淤脱；北宋中期开始圩田，到南宋初已经圈脱交交关关面积。现在只挺绍兴西南还有段较阔个是鉴湖，加浪几只小湖。

2017年，国家林业局印发《关于同意开展国家湿地公园试点工作》个通知，批准绍兴鉴湖湿地公园试点国家公园，鉴湖湿地公园成为绍兴市第二隻国家级湿地公园。**鉴湖国家湿地公园**么勒垃越城区个皋埠、陶堰街道，主要是古鉴湖形成个洋胡泊、百家湖、白塔洋“三湖”搭仔浙东古运河。2019年12月份，鉴湖变成正式个国家湿地公园。

## 参考
后滩公园

**后滩公园**，貤叫**上海后滩湿地公园**，勒拉中华人民共和国上海市浦东新区黄浦江边，面积约莫18公顷，有4公顷是黄浦江边个湿地，现在是上海世博文化公园个一部分。箇埭最早是钢铁厂（浦东钢铁集团）搭仔后滩船舶修理厂，后些来厂侪部拆脱变成功世博会个地方，开上海世博会个辰光箇埭是世博园个C片区。世博会闭幕以后，后滩公园正式免费开放。

## 参考
百代公司旧址

**百代公司旧址**（），又叫**百代小红楼**、**百代小楼**或者**中唱小红楼**，后来变成功**中国唱片厂**，勒拉上海徐汇区衡山路浪，徐家汇公园里向。箇栋三层楼高个红房子是民国十年个辰光造个，老法头是东方百代唱片公司录音个地方。历史浪，周璇、姚莉、李香兰等有名气个歌星侪勒拉此里录制唱片，而中华人民共和国国歌《义勇军进行曲》搭仔《夜来香》等华语歌坛邪气出名个歌侪勒拉箇𡍲创作出来个。2004年，百代公司旧址入选第四批上海市优秀历史建筑。

## 房子特色
房子是砖木结构个，红颜色曲面坡个屋顶，开仔老虎窗，屋檐出挑，檐下头有斜向个木头撑拉。外墙立面是清水红砖搭仔白色粉刷。二楼有阳台，底层有敞廊，用个是爱奥尼式双柱，白颜色混凝土宝瓶栏杆，有常春藤石瓶做装饰。门窗黑颜色个，是地中海式，又狭又深。

底楼是录音搭仔接待歌手个客堂间，二楼是编辑办公室，三楼是百代公司老板个起居室。伊个辰光，小红楼里向录音棚有特制个双层墙隔音搭仔好活动个墙面，混响效果国内最好。

## 参考
搭扣

**搭扣**，貤叫**尼龙搭扣**、**搭襻**、**魔术贴**（、），一种纤维做个搭牢物事用个物事，一般性有两条织物，一条表面有环状个结构，另外一条表面是钩状结构。当两条织物用力压拉一道个辰光，钩搭仔环结合，贴拉一道。假使讲要让伊拉分开来，用些力道拿伊扯开就来三哉。
法兰

**法兰**，貤叫**法兰盘**（），是连接管道、容器或者固定轴类机械部件个辰光用个对称盘状结构，通常性伊有螺栓、螺纹结构来固定伊。

法兰连接个辰光需要一对法兰、密封垫片、螺栓、螺母、垫圈等零件。
芜湖轨道交通1号线

**芜湖轨道交通1号线**是中华人民共和国安徽省芜湖市一条城市轨道交通线路。芜湖轨道交通1号线北面从保顺路站出发，一路向南到白马山站，用个是中车浦镇庞巴迪做个庞巴迪INNOVIA MONORAIL 300型跨座式单轨列车，线路代表色是中国红，色卡编号为。箇条线勒拉2021年11月3号开通运营。

## 线路简述
芜湖轨道交通1号线是芜湖市轨道交通南北向个骨干线路，南起白马山站，北到保顺路站，总长30.489公里，当中地下线长0.057公里，地面线搭仔高架线长30.432公里。全线拢总设25座车站，侪是高架站，当中计划有3座换乘站，设2处全线联络线。线路南面设置有白马山车辆段，北面有只保顺路停车场。全线用个侪是跨座式单轨格，只用单根轨道来支撑搭仔导向，设计速度有80公里/小时，是中运量轨道交通系统。

芜湖轨道交通1号线貤是财政部第三批政府同社会资本合作个示范项目，是目前安徽省单体顶大个PPP项目，也是芜湖市城市建设发展以来投资规模顶大个基础设施项目。

## 车站列表

## 参考
上信电铁

**上信电铁株式会社**（）是日本群马县一家铁路公司，运营线路只有上信线。伊还有差头搭仔公交车个业务。
新青森站

**新青森站**（），垃拉日本青森县青森市大字石江字高间，是东日本旅客铁道（JR东日本）个铁路车站，分成功在来线场搭仔新干线场。

## 外部链接

* JR東日本－新青森站
仙台站

**仙台站**（），勒拉日本宫城县仙台市青叶区搭仔宫城野区，是东日本旅客铁道（JR东日本）搭仔仙台市地铁个铁路车站，也是仙台市个中心车站。

## 外部链接

*JR東日本－仙台站
*仙台站JR東日本列車時間表
新大阪站

**新大阪站**（），垃拉日本大阪府大阪市淀川区西中岛五丁目，是西日本旅客铁道（JR西日本）、东海旅客铁道（JR东海）搭仔大阪市高速电气轨道（大阪地铁）个铁路车站，是东海道新干线搭仔山阳新干线个终点站，也是大阪府唯一个新干线车站。

## 外部链接
* 新大阪站  - 東海旅客鐵道
大宫站（埼玉县）

**大宫站**（），垃拉日本埼玉县埼玉市大宫区，是东日本旅客铁道（JR东日本）、东武铁道、埼玉新都市交通个铁路车站。1885年（明治18年）3月16号，大宫站开业。

## 参考
盛冈站

**盛冈站**（），垃拉日本岩手县盛冈市，为东日本旅客铁道（JR东日本）搭仔IGR岩手银河铁道个铁路车站。

## 外部链接

*JR東日本－盛岡站
白马山站（芜湖）

**白马山站**勒拉中国安徽省芜湖市，是座单轨车站，是地上二层侧式车站，是芜湖轨道交通1号线南面只终点站，勒拉济南路白马山路丁字路口东北面。

白马山站只有1只出入口，勒拉车站南面。

## 参考资料
香港辰光

**香港辰光**（，缩写：**HKT**），貤叫伊**香港标准辰光**（），是香港地区个辰光标准，由香港天文台管理。香港标准辰光一年到头侪比国际协调辰光快8个钟头，故咾香港辰光同勒拉UTC+8地区个辰光侪一样，是东经120°个地方平太阳辰光。
豆浆

**豆浆**，也叫**豆奶**、**豆腐浆**，拿黄豆或者黑豆磨出个水，里向由交关植物性蛋白质搭仔微量个钙质。**豆奶**箇种叫法也好表示豆浆里向呛仔牛奶个水。

喫豆浆个花头精弗少，有弗加啥个调料个“白浆”（貤叫“清浆”），搁糖个“甜浆”，搁醋、盐、酱油、酱菜等个“咸浆”咾啥。
秋田站

**秋田站**（），垃拉秋田县秋田市中通七丁目，是东日本旅客铁道（JR东日本）个火车站。

## 外部链接

*JR东日本－秋田站
NHK在线

**NHK在线**（）是日本广播协会个官方网站。1991年，NHK就拿着箇只域名哉。1995年10月6号，NHK开设伊个前身。2000年代后期开始，勒拉观众参加型节目当中，NHK在线发挥投票咾啥个作用。

## 参考

## 外部链接
*NHKオンライン
**NHKオンライン携帯・読み上げ版
**NHKケータイの案内サイト
无锡大剧院

**无锡大剧院**（），勒拉中华人民共和国江苏省无锡市滨湖区，是无锡市顶大个剧院、无锡标志性文化设施。伊勒拉蠡湖南岸、无锡万象城西北面，占地面积约莫676万平方米，地上七层、地下一层，总建筑面积约莫78万平方米。建筑是八只巨型星顶建筑，赛过只蝴蝶翅膀。2009年4月份开工，花仔3年造好。2012年4月30号，伊正式首演。

## 相关
*锡剧

## 参考
苏州高新区有轨电车1号线

**苏州有轨电车1号线**是苏州高新区有轨电车头一条线路。线路东西方向横穿苏州高新区，勒拉起点站狮子山站好换乘轨道交通1号线搭仔3号线，全长25.76公里，是中国国内单线运营里程顶长个有轨电车线路。全线有1座车辆段，1座控制中心，最高运行速度达到70km/h，总投资31.49亿人民币。伊勒拉2012年9月11号开工，2014年10月26号开通试运营。开通个辰光，名字从**高新区有轨电车1号线**改成功**苏州有轨电车1号线**。2018年4月28号，1号线延伸线开通，向西延伸到西洋山。

## 运营辰光

顶短个间隔辰光有7分钟。

## 参考

## 外部链接

* 苏州高新有轨电车有限公司
别脰颈

**别脰颈**（），貤叫**睏脱脰颈骨**、**睏抢脱**、**睏痛脰颈**、**强颈骨**、**落枕**（中医病名）、**失枕**咾啥个，西医浪叫伊**急性颈椎关节周围炎**（Acute fibrositis）或者**颈部肌肉扭伤**。生箇只毛病个人，会得感到自家个头别脱转弗过来，稍稍回记头就会得感觉酸痛唻弗得了。

## 参考
剪力

**剪力**是一组呒没对正着个力，伊拿物事一部分望一只方向推，另外一部分望相反个方向推。

## 参见
*切应力
*切应变
*剪切模量
高桥公园

**高桥公园**勒拉中国上海市浦东新区高桥镇浪，占地面积69.9亩（4.35公顷），有口0.21公顷大个湖，叫碧潋湖。湖西岸有座两层楼混合结构个茶楼，东立面样子赛过隻游艇，建筑面积314平方米，楼後头是一片桂花林。湖北面有座叫清溪桥个仿古石拱桥。公园中部有座亭子，叫临江亭，下头原先是民国个辰光修个混凝土碉堡，经过加土成坡，勒垃一顶浪向造仔迭隻仿古六角亭，因为高桥宋代个辰光是临江乡下头个，故咾叫伊“临江亭”。1985年12月份，高桥镇人民政府上报高桥公园计划任务书，1986年2月份，川沙县计划委员会批准箇隻公园立项，总投资250多万元。1988年5月（貤有讲是1989年个）开工建设，1990年6月1号伊造好开放。2024年2月份拿围墙拆脱，24小时对外开放。

## 参考
二月廿八

**二月廿八**，农历二月第廿八天。

苏州地区叫伊“**老和尚过江**”个日脚，一般性会得降温，要刮风落雨必定风大雨大。

## 参考
元宵

**元宵**是一种华人传统节令食品，通常是糯米做个，里向包拉馅头。北方人欢喜勒拉农历正月十五元宵节个辰光喫元宵，象征家庭团圆。

元宵同汤团弗一样。汤团是搓出来个，元宵是摇出来个。
苏州高新区有轨电车2号线

**苏州高新区有轨电车2号线**，是江苏省苏州市高新区一条从龙康路到苏州新区火车站个有轨电车线路。2014年11月份开工，2018年8月31号开通。伊还有两条支线，一条从鸿福路站开到文昌路站；另外一条是T5线一期，从航船浜站向西开到南京大学东站，目前也是2号线运营。箇条线路是中华人民共和国平均速度顶快个有轨电车线路，旅行速度达到33km/h。2号线勒拉建成区采用高架车站个形式来提高运营效率，生怕大货车撞拉有轨电车浪，伊还选择下穿312国道。

## 运营车站列表

## 参考
福岛站（福岛县）

**福岛站**（），垃拉日本福岛县福岛市荣町，是东日本旅客铁道（JR东日本）、阿武隈急行搭仔福岛交通共用个火车站。

因为西日本旅客铁道（JR西日本）有座同名个火车站，车票浪会得印成功“(北)福岛”。

## 外部链接
*JR東日本－福島站 
*福島交通－飯坂線 福島站 
*阿武隈急行 福島站（時間表）
慕克里兹·马哈蒂尔

**慕克里兹·马哈蒂尔**（；），是一名马来西亚政治人物，吉打州尤仑国会议员兼日得拉州议员，吉打州第11任、第13任州务大臣，曾经做过国际贸易搭仔工业部第一副部长。伊是马哈蒂尔·穆罕默德个儿子。

## 参考
新庄站（日本）

**新庄站**（）垃拉日本山形县新庄市多门町，是东日本旅客铁道（JR东日本）个火车站。新庄站是山形新干线个终点站。

## 外部链接

*JR東日本－新庄站
敦贺站

**敦贺站**（），垃拉福井县敦贺市铁轮町一丁目，是西日本旅客铁道（JR西日本）、日本货物铁道（JR货物）搭仔福井幸福铁道个火车站。2024年3月16号，北陆新干线延伸到箇埭，本来北陆本线往北个路段转交畀第三部门铁道福井幸福铁道来开。
孩儿巷站

**孩儿巷站**，南通轨道交通1号线个地下岛式车站，勒拉中国江苏省南通市崇川区人民中路同孩儿巷北路、孩儿巷南路个十字路口下头，2022年11月10号开通个站头。

## 参考文献
和平桥站

**和平桥站**，工程名叫**环西文化广场站**，是南通轨道交通1号线搭仔2号线个地铁车站，勒拉中国江苏省南通市崇川区人民中路濠西路十字路口，附近是南通和平桥。2022年11月10号箇站开通。

和平桥站是座地下三层车站，当中1号线车站摆拉人民中路地下，东西走向，是地下两层岛式站台车站。2号线车站摆拉濠西路地下，南北走向，是地下三层岛式站台车站。车站用个是L型换乘，换乘便当。

## 参考资料
克拉斯诺戈尔斯克

**克拉斯诺戈尔斯克**（），直译“**红山**”，勒拉俄罗斯莫斯科州，勒拉莫斯科西北22公里、莫斯科河边。克拉斯诺戈尔斯克勒拉莫斯科都市地区里向，莫斯科外环公路外头。

克拉斯诺戈尔斯克箇块地方一开始是几隻村庄，1932年开始因为有座光学仪器厂开业，箇埭开始叫箇個名字，发展到1940年10月7号正式提升成城市。
宗庆后

**宗庆后**，生拉江苏宿迁（今朝个宿迁市），勒拉浙江杭州故脱。伊是中华人民共和国企业家，中国共产党党员，全国劳动模范，娃哈哈集团个创始人，1991年开始担任杭州娃哈哈集团有限公司个董事长，直到伊故脱。

2024年2月25号10点30分，宗庆后因病医治呒效死脱，享年79岁。2月25号下半天，陆陆续续有娃哈哈员工搭仔市民自发跑到娃哈哈清泰街老大楼去悼念宗庆后，门前摆满鲜花搭仔娃哈哈个饮料。

## 参考
番红花城市大厅恐怖袭击

**番红花城市大厅恐怖袭击**（俄语：Теракт в «Крокус Сити Холле»），又叫**克罗库斯城音乐厅袭击**、**3·22莫斯科近郊音乐厅枪击事体**咾啥个，指个是勒拉2024年3月22号莫斯科辰光（UTC+03:00）夜到头8点多，发生垃俄罗斯莫斯科州克拉斯诺戈尔斯克个番红花城市大厅个恐怖袭击。四隻枪手对现场个人进行大规模个枪击搭仔砍杀，还厾燃烧弹放火烧脱整只会场。箇桩事体故脱至少143人，貤有超过300人受伤。

事体发生以後，伊斯兰国勒拉南中亚个地区分支机构伊斯兰国呼罗珊省勒拉阿马克新闻社个Telegram频道浪发布声明，声称对箇桩事体负责。俄罗斯总统普京表示箇趟袭击是“野蛮个恐怖主义行为”，表示枪手已经畀伊拉捉牢。俄罗斯外交部拿箇桩事体定性成功恐怖攻击。

## 参考
上海鲜花港

**上海鲜花港**，中华人民共和国上海市浦东新区一座花卉展示园，国家4A级旅游景区，总面积100万平方米，2002年9月份开始造个。2005年开始，每年3月份下旬到4月份，鲜花港侪会得举办郁金香展。

## 参考

## 外部链接
*官网
上海滨海森林公园

**上海滨海森林公园**勒拉上海市浦东新区东大公路5366号，是家大型森林公园。公园里向有钓鱼、烧烤、骑马、脚踏车、CS实战中心咾啥个游乐项目，还有隻上海风电科普馆。

## 参考

## 参见
* 上海风电科普馆

## 外部链接
*上海滨海森林公园
上海世博公园

**上海世博公园**勒拉浦东新区，黄浦江南岸，世博轴个西面。伊本生是上海世博会个绿地系统，世博会结束以後，改造成功现在个世博公园。伊2019年9月份造好，，总面积约莫23公顷，贴拉约莫1.6公里个黄浦江岸线。伊是座24小时开放个公园，弗收门票铜钿。

世博园区里向有上海顶早、也是唯一一個保留初期形态个船坞，箇面拿伊保留下来，拿伊打扮成隻“空中花园”。上海工业文明个标志——“塔吊”搭仔“桁架”，貤畀公园保留下来。

## 参考
南京地铁5号线

**南京地铁5号线**是南京地铁一条线路，是南京地铁线网当中东南望西北方向个重要城区干线，北起方家营站，南至吉印大道站。

## 线路

## 历史
*2015年5月5号，国家发改委批复《南京市城市轨道交通第二期建设规划（2015～2020年）》，同意5号线正式立项。
*2015年7月8号，5号线第一次工程环境影响评价公示。
*2015年8月下旬，5号线第二次工程环境影响评价公示。
*2015年12月30号，建宁路站试验点作为下关大街一期配套工程顶早开工。
*2016年12月28号，5号线开工仪式勒拉朝天宫站举行，5号线进入正式施工阶段。
*2017年8月6号，试验站建宁路站主体封顶，是5号线头一座封顶个车站。
*2022年12月16号，大校场车辆段牵引降压混合变电所成功受电。
*2022年12月23号，5号线首部车子正式交付大校场车辆段。
*2023年12月19号，5号线南段进行弗载客试运行。
*2024年3月22号，5号线南段通过竣工验收。
*2024年3月31号，5号线南段，也就是文靖路站到吉印大道站区间，开通哉。
* 2024年6月19号，南京地铁5号线全线短轨通。
* 2024年6月29号，南京地铁5号线全线长轨通。
* 2024年9月23号早浪向7点整，南京地铁5号线全线电通。
* 2024年11月20号，南京地铁5号线SA08标子单位工程预验收顺利通过。
* 2025年1月1号，受割接施工影响，南京地铁5号线南段临时停运三個半号头。
* 2025年3月12号，南京地铁5号线南段恢復运营。
* 2025年8月6号，南京地铁5号线全线通车。

### 事故
2023年2月15号1点40分左右，5号线上海路站-五台山站区间发生一桩高空落下来个事故，1人死脱。

2023年11月17号21点40分左右，5号线三山街站岛夫子庙盾构区间左线接收井（标段TA04-2标）项目工地发生一桩生产安全一般事故。

## 参考文献
昆山公园

**上海昆山公园**勒拉中華人民共和國上海市虹口區昆山路塘沽路。

伊原本是块水凼。清朝光绪十八年（1892年），公共租界工部局为咾造西童女书院，那虹口昆山路、文监师路（塘沽路）个地圈下来。学堂造好以後，挺下来个空地建了隻公园，拿水凼填没脱。1895年（貤有讲是1898年7月19号个）公园对外开放，叫**昆山儿童公园**（貤有讲叫**虹口公园**个），里向有秋千、跷跷板咾啥。公园造好个辰光，规定华人弗得进公园。1934年7月20号开始，租界里向个公园，除脱南阳路儿童公园，侪对华人开放。1937年8月14号，淞沪会战，公园关脱，1940年重新开放。1945年上半年，日军勒拉公园里向修防空洞搭仔蓄水池，公园畀伊拉破坏脱。

1950年1月份，公园免费对外开放。文革个辰光，昆山公园又因为修防空洞畀人破坏脱。后些来，公园东南角造仔虹口图书馆，西南角造仔虹口少年宫，公园基本浪向侪畀喫脱哉。1980年开始，当局拿挺下来个空地重造公园，还是叫伊昆山公园，免费对外开放。

2018年11月份，昆山公园二期改扩建工程完工。二期扩建范围西到百官街，东到乍浦路，北到昆山路，南到塘沽路，面积从一开始个3024平方米扩大到5339平方米，围墙也拆脱哉，24钟头开放。

## 参考
上海世博文化公园

**上海世博文化公园**勒拉中国上海市浦东新区，西北面到黄浦江，东面延伸到卢浦大桥——长清北路一线，南面到通耀路——龙滨路伊面𡍲，占地面积约莫2平方公里，箇当中，北园占地85公顷，好分成功舞动广场、静谧森林、时光印记大道、世博花园、音乐之林、中心湖、后滩滨江、申园等景点，还堆仔座双子山。

1958年到1968年，整块地是上钢三厂个炼钢渣堆。到2010年上海世博会个辰光，厂拆脱变成世博会个地。2017年9月22号，世博文化公园动工，拿选择性保留下来个2010年上海世博会4隻场馆进行改造。2021年12月31号，北园开园。2022年底，上海世博文化公园双子山项目完成表皮结构封顶。2024年9月20号，世博文化公园南区开园。

## 总体设计
除开后滩公园以外，世博文化公园新造个部分大致好分成三隻主题区域：东北面个“世博环区”，主要建筑物是四隻保留个展馆；西北面个“人文艺术区”，主要建筑物是上海大歌剧院；南面个“自然生态区”，主要建筑物是双子山、上海温室花园、上海久事国际马术中心。

### 主要景点
* 世博文化公园里向有得四座捐赠畀上海个世博会外国自建馆：法国馆、意大利馆、卢森堡馆、俄罗斯馆。原法国馆乃朝改造成罗丹艺术文化发展中心，原意大利馆改名“上海意大利中心”，原卢森堡馆现在是饭店，原俄罗斯馆变成叫“红石中心”（RED ROCK）个演艺中心。
* 时光印记大道勒垃济坤路主入口，从东往西展陈公园地块历史，东部是工业风格雕塑，当中是海宝雕塑，尽头是隻金属圆球，意思是“圆梦”。
* 申园勒垃四座外国馆西面，是一座有江南园林文化特色个园中园。园林占地5公顷，好分成北山、南水、东园、西苑个布局，呈现出明清时期江南传统园林风格。名字里向个“申”字是上海简称，意思就是上海之园。
* 双子山勒垃公园南面，是根据上钢三厂老职工对原有钢渣堆山个回忆搭仔提议造个。山里向是空心钢结构车库，有48米主峰搭仔37米侧峰。因为结构特殊，表面土层浅，弗种高大植物，侪是浅根系个。为咾让树好一次成活，设计方精确选取树种；所有建筑结构、管线、树根个位置侪经过BIM碰撞检测，生怕树生长受限。2022年底封顶，2024年9月随咾南区建成开放。双子山造好以后成为世博文化公园个“网红景点”，要提早预约，还勒垃门口畀行动不便个人提供免费登山杖，让大家嘲双子山有“4800cm高”。
* 上海温室花园勒垃公园中部，面积2.2万平方米，建好个辰光是亚洲顶大个玻璃温室花园，有海市沙洲（展出沙地植物）、云上森林（展出雨林植物）、云雾峡谷（展出常温植物，设有水景）三隻展馆，当中用“老厂房钢架”连起来，呼应场地个工业遗存。地下是弗对外开放个空调机房、管理用房。平日门票98元，周末搭仔节假日门票128元，身高100cm以下儿童免票。土建丄用个是张弦铝合金网格结构。
* 上海久事国际马术中心勒垃公园南部，是中国头一家好举办国际比赛个永久性马术场馆。
* 上海大歌剧院勒垃公园西部，勒垃造。
* 世博文化公园沿黄浦江岸线是“后滩滨江”景点，是老底子后滩公园，设计理念是生态、自然、野趣，有湿地生态景观、农耕文明景观、工业文明遗存、后工业文明体验四隻层次景观，有水循环净化功能。
* 公园北面入口附近有“狗GO乐园”，畀宠物狗活动社交。

Expo Culture Park 02.jpg|罗丹艺术中心（原法国馆）
Expo Culture Park 06.jpg|原卢森堡馆改造个饭店
Expo Culture Park 09.jpg|远眺温室花园，钢架丄有“自力更生 奋发图强”字样
Expo Culture Park 05.jpg|后滩滨江（原后滩公园）个水池
Expo Culture Park 04.jpg|“申园”外景
Expo Culture Park 11.jpg|人工湖大石桥


### 地下空间
世博文化公园地下有已经造好个打浦路隧道。为咾拿原后滩公园帮现在新造个部分连起来，原有个世博大道地面道路拆除改地道，同上海大歌剧院停车场设置地下联络通道，2021年10月底造好通车个。地铁19号线计划从公园地下穿过，勒垃公园范围里向有世博大道站、后滩站两站，箇两座车站个土建工程帮公园同步修个，还勒垃后滩站帮公园西南角个下沉广场、马术中心地下空间平层修仔通道，还好联到大歌剧院地下空间里向；世博大道站设有三隻出入口，工程编号1号口勒垃公园内部，特殊设计，囥勒假山里向。世博文化公园地块内还规划有宛平南路隧道、枫林路隧道、轨道交通机场快线（原沪杭磁悬浮线位）三条通道。世博会期间个原雪野二路、博成路共同沟勒垃世博文化公园开工前拆脱，连勒公园外头个济坤路去哉。

## 参考
长青公园

**长青公园**勒拉上海浦东新区长清路11号，占地1.92公顷，西面是长清路，南面是昌里路。

箇埭本生是川沙县杨思乡大道村，1981年，上海市基本建设委员会决定勒拉箇片地方个工人新村附近新造座公园，上海市园林设计院章怡维进行总体规划搭仔绿化设计，嘉定县园林管理所搭仔江苏省溧阳县建筑工程公司别桥分公司一道施工。1983年7月份，农民动迁脱以后开始施工，1985年10月1号造好，箇個辰光伊已经畀市里向划畀南市区哉。

公园当中有座喷水池，池当中有母子大象石雕。园里向北面搭仔儿童乐园里向分别有一座骆驼石雕搭仔母子猴石雕。水池东南面造仔座半圆形茶室，浮拉水面上。园东南角造有3座蘑菇亭。公园门口种拉香樟木。公园当中铺有4块大草坪，面积0.58公顷，里向种拉雪松、罗汉杉、广玉兰咾啥个花咯树咯啥个。全园开仔19隻花树坛，种仔52种植物，除脱树搭仔灌木,还有藤本个紫藤、爬山虎咾啥个爬藤植物。园北面还开仔家儿童乐园。

2016年开始，长青公园延长开放辰光，夏令辰光，每年5月1号到10月31号，每天5:00-21:00向游客开放。

## 参考
长青公园（分清爽）

**长青公园**好指：
*长青公园（哈尔滨）
*长青公园（上海）
*长青公园（沈阳）
*長青公園（臺北）
长青公园（哈尔滨）

**长青公园**勒拉黑龙江省哈尔滨市道外区南极街116号，是一座主要景点是东北抗日暨爱国自卫战争烈士纪念塔个公祭公园。
长寿公园

**长寿公园**勒拉中国上海市普陀区苏州河南岸，西起西康路，东到陕西北路，南起长寿路，北到澳门路，面积4万平方米，2001年1月18日造好开放个。长寿公园拢总好分出五大片区，分别为中央景区绿森林、东南景区水钢琴、东北景区水森林、西南景区五彩林、西北景区黑森林。

## 参考
桃浦中央绿地

**桃浦中央绿地**勒拉中国上海市普陀区桃浦镇。中央绿地里向有中华人民共和国头一座一次成型个3D打印景观桥，搭仔普陀区里向第二高个海拔23米个人造山。

桃浦中央绿地规划面积100万平方米，是中心城区顶大个开放绿地。绿地拢总分三期造，一期工程貤叫北三块工程。二期工程勒拉沪嘉高速北面，面积约莫50万平方米。三期工程貤叫南三块工程。2018年11月3号，古浪路敦煌路一块面积14.5万平方米个桃浦中央绿地北三块一、二标段试运营，开放辰光是每天9:00-16:00。

## 参考资料
普陀体育公园

**普陀体育公园**勒拉中国上海市普陀区桃浦镇，是一家体育运动主题个公园，面积100亩，2005年12月份造好个。公园里向有足球场、篮球场、羽毛球馆、网球场搭仔500米个划艇（皮划艇）河道。箇隻公园全年全天免费开放。

## 参考
鼓楼区

**鼓楼区**好指个是：

*鼓楼区（南京市），中华人民共和国江苏省南京市个市辖区。
*鼓楼区（徐州市），中华人民共和国江苏省徐州市个市辖区。
*鼓楼区（福州市），中华人民共和国福建省福州市个市辖区。
*鼓楼区（开封市），中华人民共和国河南省开封市个市辖区。
耀华滨江绿地

**耀华滨江绿地**勒拉中国上海市浦东新区前滩，东面耀江路，南面后滩公园，北面是友城公园，西面是黄浦江，总面积约17公顷。2017年黄浦江两岸贯通个辰光，伊从临时苗圃改造成功耀华滨江绿地。2021年8月18号，耀华滨江绿地开放帐篷营地个预约，好容纳200顶常规帐篷，也是黄浦江东岸头一個对市民开放个帐篷露营地。

## 参考